open-index/open-wikipedia-markdown huggingface dataset:
ఎనుమాముల వ్యవసాయ మార్కెట్

**ఎనుమాముల వ్యవసాయ మార్కెట్** తెలంగాణ రాష్ట్రం, హన్మకొండ జిల్లా, ఎనుమాముల గ్రామంలో ఉంది. దాదాపు 117 ఎకరాల్లో విస్తరించివున్న ఈ మార్కెట్ ఆసియాలోనే రెండవ అతిపెద్ద మార్కెట్.

## చరిత్ర
తెలంగాణ ప్రభుత్వ మార్కెటింగ్ విభాగం కమిటీ ఈ వ్యవసాయ మార్కెట్‌ను నిర్వహిస్తుంది. 2017నాటికి మొత్తం ఆదాయం సుమారు 20 కోట్లు.

## మార్కెట్ వివరాలు
వాణిజ్యపరంగా ఇది ఎక్కువ ప్రాముఖ్యత కలిగిన మార్కెట్. సుమారు 450మంది కమీషన్ ఏజెంట్స్, 300 మంది కొనుగోలుదారులు, 800 మంది అడ్మినిస్ట్రేషన్ సిబ్బంది, వేలమంది కూలీలతో నిత్యం ఈ మార్కెట్ రద్దీగా ఉంటుంది. ఇక్కడికి వచ్చే పంటను బట్టి ఈ మార్కెట్ వేరువేరు భాగాలుగా (మిరప యార్డు, పత్తి యార్డు) విభజించబడింది. వరంగల్ జిల్లా, నల్లగొండ జిల్లా, ఖమ్మం జిల్లా, ఆదిలాబాద్ జిల్లాల ప్రాంతాలనుండి వచ్చే మిర్చి అమ్మకానికి ఈ మార్కెట్ అనువుగా ఉంటుంది. గుంటూరు, మహారాష్ట్ర నుండి కొనుగొలుదారులు ఇక్కడికి వచ్చి మిర్చి కొనుగోలుచేస్తారు.

## ఈ-నామ్ మార్కెట్
ఇక్కడ ఎలక్ట్రానిక్ బరువు ప్రమాణాలను ఉపయోగించి ధాన్యపు బరువును నిర్ధారించడానికి జరుగుతుంది. అందుకే 2016, ఏప్రిల్ 14న భారత ప్రభుత్వం జాతీయ వ్యవసాయ మార్కెటింగ్ ప్రాజెక్ట్ (నామ్ ప్రాజెక్ట్) కోసం తెలంగాణలోని 40 మార్కెట్లలో ఒకటిగా మార్కెట్‌ను ఎంపిక చేసింది. ఈ ప్రాజెక్టుకు సంబంధించిన కొత్త ఎలక్ట్రానిక్ ట్రేడింగ్ పద్ధతిని ఈ-నామ్ అని పిలుస్తారు. ఏ ప్రాంతానికి చెందిన వ్యాపారి అయినా మధ్యవర్తులు లేకుండా ఈ మార్కెట్లోని ఉత్పత్తులను కొనుగోలు చేయవచ్చు.

## మూలాలు

వర్గం:మార్కెటింగ్
వర్గం:వ్యవసాయం
వర్గం:వ్యవసాయ మార్కెట్లు
చిలిపి చిన్నోడు

***చిలిపి చిన్నోడు*** 1982 లో విడుదలైన తెలుగు డబ్బింగ్ సినిమా. జి. ఎన్. రంగరాజన్ దర్శకత్వం. కమల్ హాసన్, మాధవి ప్రధాన పాత్రల్లో నటించారు. నటుడు జైశంకర్, వై.జి.మహేంద్రన్ సహాయక పాత్రలో నటించారు. సంగీతాన్ని ఇలయరాజా నిర్వహించారు. కమల్ హాసన్ ఏడు లేదా అంతకంటే ఎక్కువ విభిన్న గెటప్‌లను పోషించిన చిత్రం ఇదే.

## నటీనటులు
* కమల్ హాసన్ 
* మాధవి
* జయశంకర్
* సుమన్ తల్వార్
* వై.జి.మహేంద్రన్
* మనోరమ 
* కవిత
* కె.ఎస్.జయలక్ష్మి
* సురేఖ

## పాటలు

## మూలాలు

## వెలుపలి లింకులు
* 

వర్గం:తమిళ అనువాద సినిమాలు
వర్గం:కమల్ హాసన్ నటించిన సినిమాలు
వర్గం:మాధవి నటించిన సినిమాలు
నల్సార్ న్యాయ విశ్వవిద్యాలయం

**నల్సార్ న్యాయ విశ్వవిద్యాలయం**(ఆంగ్లం:NALSAR - National Academy for Legal Studies and Research ) తెలంగాణ రాష్ట్రంలోని హైదరాబాదు నగరంలోని శామీర్‌పేట ప్రాంతంలో ఉంది. ఈ విశ్వవిద్యాలయం భారతదేశంలో ఏర్పాటుచేసిన మొట్టమొదటి న్యాయ విశ్వవిద్యాలయం. 2017 లో *ద వీక్స్* విడుదల చేసిన సర్వేలో ఈ విద్యాలయం భారతదేశంలో ఉన్న న్యాయ కాలేజీలో రెండవ స్థానంలో ఉంది.

## చరిత్ర
ఈ విశ్వవిద్యాలయం 1998 లో ఏర్పాటుచేయబడింది. ఈ విద్యాలయం మొత్తం 55 ఎకరాలలో, 5 విభాగాలుగా విస్తరించి ఉంది. ఇందులో డిగ్రీ, పీజీ కోర్సులు ఉన్నాయి. ఈ విద్యాలయంలో పెద్ద గ్రంథాలయం ఉంది. ఇందులో 27,000 వేలకు పైగా పుస్తకాలు పొందిపరచి ఉన్నాయి.

## చిత్రమాలిక

దస్త్రం:The President, Shri Pranab Mukherjee addressing at the 12th Convocation of NALSAR University of Law, at Shameerpet, in Telangana on August 02, 2014.jpg|భారత **రాష్ట్రపతి** **ప్రణబ్ ముఖర్జీ**
దస్త్రం:The Vice President, Shri M. Venkaiah Naidu addressing the 78th Session of Institute of International Law, at NALSAR University of Law, in Hyderabad.jpg|ఉపరాష్ట్రపతి ఎం.***వెంకయ్యనాయుడు***
దస్త్రం:The President, Shri Pranab Mukherjee arriving at the 12th Convocation of NALSAR University of Law, at Shameerpet, in Telangana on August 02, 2014.jpg|ముఖ్యమంత్రి తెలుగు గవర్నరు 
దస్త్రం:The Vice President, Shri M. Venkaiah Naidu at an event to inaugurate the 78th Session of Institute of International Law, at NALSAR University of Law, in Hyderabad.jpg|ఉపరాష్ట్రపతి ఎం.***వెంకయ్యనాయుడు*** 


## మూలాలు

వర్గం:న్యాయ శాస్త్రము
వర్గం:విశ్వవిద్యాలయాలు
వర్గం:తెలంగాణ విద్యాసంస్థలు
రాజ్ తోట

**రాజ్ తోట** దక్షిణ భారతదేశ చలనచిత్ర ఛాయాగ్రాహకుడు. ఇతను అర్జున్ రెడ్డి సినిమాకి ప్రశంసలు అందుకున్నాడు.

## కుటుంబ వివరాలు
రాజ్ తోట, పుట్టి పెరిగింది  సూర్యాపేట మండలం, కసరబాద్ గ్రామం. అయనకి క్రికెట్, కబడ్డీ అంటే చాలా ఇష్టం. అతని తల్లి తోట మణి గృహిణి, తండ్రి తోట వెంకట్ మోహన్‌ బాబుకి మేకప్ ఆర్టిస్ట్ గా పనిచేసారు. 

## ఫిల్మోగ్రఫీ
# అర్జున్ రెడ్డి
# నీదీ నాదీ ఒకే కథ
# హుషారు
# ఇస్మార్ట్ శంకర్
# ఎంత మంచివాడవురా! (2020)
# మహాసముద్రం
# అల్లూరి
# ఊరు పేరు భ్హైరవకొన

## మూలాలు

వర్గం:తెలుగు సినిమా ఛాయాగ్రహకులు
వర్గం:సూర్యాపేట జిల్లా వ్యక్తులు
టెర్రర్ (2016 సినిమా)

**టెర్రర్** 2016 లో విడుదలైన తెలుగు చలనచిత్రం. సతీష్ కాసెట్టి దర్శకత్వం వహించిన ఈ చిత్రంలో శ్రీకాంత్, నికిత, కోట శ్రీనివాసరావు, రవివర్మ, బలిరెడ్డి పృథ్వీరాజ్, నాజర్ తదితరులు నటించారు. సాయి కార్తీక్ సంగీతం అందించగా శ్యామ్ ప్రసాద్ ఛాయాగ్రాహకుడిగా పనిచేసాడు.

టెర్రర్ సినిమా 2016 ఫిబ్రవరి 26 లో విడుదలయ్యి విమర్శనాత్మక ప్రశంసలు అందుకుంది.

## నటీనటులు

* శ్రీకాంత్ (విజయ్)
* నికిత (విజయ్ భార్య)
* కోట శ్రీనివాసరావు (హోమ్ మినిస్టర్)
* రవివర్మ (ముజీద్)
* బలిరెడ్డి పృథ్వీరాజ్ (యంఎల్ఏ రవి)
* వినయ్ వర్మ (డీసీపీ రాథోడ్)
* నాజర్ (విజయ్ తండ్రి)
* ప్రియదర్శి పుల్లికొండ (టెర్రరిస్ట్)

## కథ
ముఖ్యమంత్రిని హత్యచేసి, రాష్ట్రాన్ని అల్లకల్లోలం చేయాలని కొందరు ఉగ్రవాదులు కుట్ర పన్నుతారు. ఆ కుట్ర గురించి హోమ్ మినిస్టరుకు సమాచారం వస్తుంది. అయితే... సీఎం పీఠంపై ఆశ పెంచుకున్న హోమ్ మినిస్టర్ ఈ కుట్రను భగ్నం చేయకుండా కొనసాగేలా చేస్తాడు. తద్వారా సీఎమ్ దుర్మరణానంతరం తానే ఆ పదవి పొందవచ్చని భావిస్తాడు. ఓ ఎన్‌కౌంటర్ కారణంగా సస్పెండ్ అయిన విజయ్ అనే పోలీస్ ఆఫీసరుకు ఈ కుట్ర గురించి తెలుస్తుంది. హోమ్ మినిస్టర్ ఆడే రాజకీయ రంగంలో పోలీసు ఉన్నతాధికారులూ భాగసాములయ్యారని తెలిసి అవాక్కవుతాడు. తన సస్పెంట్ ఆర్డర్‌ను రద్దు చేసుకోవడానికి అవినీతిపరుడుగా మారిన విజయ్‌ను అతని తండ్రి ద్వేషించి ఇంటిలోంచి బయటకు పంపించేస్తాడు. తన సిన్సియారిటీతో తండ్రిని మెప్పించాలనే తపన ఓవైపు, తన డిపార్ట్ మెంట్లోని అవినీతిలో తాను భాగమై పోయాననే ఆవేదన మరో వైపు విజయ్‌ను అతలాకుతలం చేస్తుంటుంది. సరిగ్గా అదే సమయంలో తన దృష్టిలోకి వచ్చిన టెర్రరిస్ట్ అటాక్‌ను భగ్నం చేసేందుకు సిద్ధమౌతాడు విజయ్. అందులో అతను ఎంతవరకూ సఫలమయ్యాడన్నది మిగతా కథ.

## మూలాలు


వర్గం:శ్రీకాంత్ నటించిన సినిమాలు
వర్గం:కోట శ్రీనివాసరావు నటించిన సినిమాలు
ప్రపంచ కాలేయ వ్యాధి దినోత్సవం

**ప్రపంచ కాలేయ వ్యాధి దినోత్సవం** (హెపటైటిస్) ప్రతిఏటా జూలై 28న ప్రపంచవ్యాప్తంగా నిర్వహిస్తారు. కాలేయ వ్యాధికి సంబంధించి ప్రజల్లో అవగాహన కలిగించడంకోసం ప్రపంచ ఆరోగ్య సంస్థ ఈ దినోత్సవాన్ని ఏర్పాటుచేసింది. హెపటైటిస్‌-బి వైరస్ ను కనుగొన్న నోబెల్ బహుమతి గ్రహీత శాస్త్రవేత్త బారుచ్‌ శామ్యుల్‌ బ్లూమ్‌బర్గ్‌ గౌరవార్థం ఆయన పుట్టినరోజు (జూలై 28) నాడు జరుపబడుతుంది.

## ప్రారంభం
ఈ కాలేయ వ్యాధి ప్రపంచవ్యాప్తంగా వందల మిలియన్ల ప్రజలపై ప్రభావితం చూపిస్తుంది. ఈ వ్యాధి తీవ్రత వల్ల దీర్ఘకాలిక వ్యాధికి గురై ప్రతి సంవత్సరం 1.34 మిలియన్ల మంది చనిపోతున్నారు.

2004, అక్టోబరు 1న యూరోపియన్, మిడిల్ ఈస్టర్న్ పేషెంట్ గ్రూప్స్, బేబీ మురియెల్ సమన్వయంతో అంతర్జాతీయ హెపటైటిస్ సి అవగాహన దినోత్సవం జరిగింది. వేరువేరు సమూహాలు వేర్వేరు తేదీలలో ఈ దినోత్సవాన్ని జరుపుకున్నాయి. ఈ కారణంగా 2008లో వివిధ ప్రాంతాలలోని రోగుల సమూహాల సహకారంతో ప్రపంచ హెపటైటిస్ అలయన్స్ సంస్థ మే 19ను మొదటి ప్రపంచ కాలేయ వ్యాధి దినోత్సవంగా ప్రకటించింది.

కాలేయ వ్యాధి దినోత్సవం నిర్వహించాలన్న ఆలోచన కటక్ లో వచ్చింది. హెపటైటిస్‌-బి వైరస్ ను కనుగొన్న నోబెల్ బహుమతి గ్రహీత శాస్త్రవేత్త బారుచ్‌ శామ్యుల్‌ బ్లూమ్‌బర్గ్‌ గౌరవార్థం ఆయన పుట్టినరోజైన జూలై 28న ఈ దినోత్సవాన్ని జరుపుకోవాలని కటక్ గ్యాస్ట్రోఎంటరాలజీ విభాగాధిపతి ప్రొఫెసర్ ఎస్.పి. సింగ్ ప్రతిపాదించాడు. 2010, మే నెలలో జరిగిన 63వ ప్రపంచ ఆరోగ్య సభలో ఈ ప్రతిపాదన ఆమోదించబడి, జూలై 28న ప్రపంచ కాలేయ వ్యాధి దినోత్సవంగా ప్రకటించబడింది.

## కార్యక్రమాలు
ప్రతి సంవత్సరం 100కి పైగా దేశాలలో ప్రదర్శనలు, ప్రచారాలు, కచేరీలు, టాక్ షోలు, ఫ్లాష్ మాబ్స్, టీకా డ్రైవ్‌లు వంటి  కార్యక్రమాలు నిర్వహించబడుతాయి. ప్రపంచవ్యాప్తంగా హెపటైటిస్ సమూహాలు, రోగులు, న్యాయవాదులు జూలై 28న జరిగే వివిధ కార్యక్రమాలలో పాల్గొంటారు. ప్రతి సంవత్సరం ప్రపంచ ఆరోగ్య సంస్థ, వరల్డ్ హెపటైటిస్ అలయన్స్ ప్రపంచవ్యాప్తంగా జరిగిన కార్యక్రమాలను వివరిస్తూ నివేదికను ప్రచురిస్తాయి.

## ఇతర వివరాలు
# ప్రపంచ ఆరోగ్య అవసరాల దృష్ట్యా ప్రపంచ ఆరోగ్య సంస్థ ఏర్పాటుచేసిన ఎనమిది అవగాహన కార్యక్రమాల్లో ప్రపంచ కాలేయ వ్యాధి దినోత్సవం ఒకటి.

## మూలాలు

వర్గం:దినోత్సవాలు
వర్గం:అంతర్జాతీయ దినములు
వర్గం:ఉత్సవాలు
నంది హిల్స్

**నంది కొండలు** కర్ణాటక రాష్ట్రంలోని బెంగళూరు నగరానికి చేరువలో ఉన్న చిక్కబళ్ళాపూర్ జిల్లాలో ఉన్నాయి. ఈ కొండలు ఒక అందమైన పర్వత ప్రాంతం. ఈ కొండలపై నుండి సూర్యోదయాన్ని తిలకించడం ఓ రకమైన దివ్యమైన అనుభూతికి గురి చేస్తుంది. కొండపైనుండి చూస్తే మేఘాలపై నుండి చూస్తున్నట్టు ఉంటుంది. ఈ దట్టమైన మేఘాలపైన సూర్యోదయాన్ని చూడటం ఓ అద్భుత దృశ్యాన్ని చూస్తున్నట్టే ఉంటుంది. ఈ దృశ్యాన్ని చూడాలంటే ఉదయం 6 గంటలలోపు అక్కడకు చేరుకోవాలి. పార్కింగ్ సదుపాయం ఉంది. వారాంతాల్లో రద్దీ ఎక్కువగా ఉంటుంది. మొబైలు సిగ్నల్ దొరకడం కొంచెం కష్టమే. పురాతన కోట కట్టడాలను గమనించవచ్చు. కోట లోపలికి, సూర్యోదయాన్ని చూడడానికి ప్రవేశించాలంటే ప్రవేశ రుసుము చెల్లించాలి.

## చరిత్ర

ఈ ప్రాంతాన్ని టిప్పు సుల్తాన్ కట్టించాడు. ఈ కొండల మూలాలు అర్కవతి నది, పొన్నైయర్ నది, పాలర్ నది, పెన్నా నదిగా ఉండేవని చెప్పుకునేవారు.. ఈ కొండల గురించి అనేక చరిత్రలు ఉన్నాయి. చోళ రాజుల కాలంలో ఈ కొండలని ఆనందగిరిగా పిలిచేవారు. టిప్పు సుల్తాన్ కాలంలో ఈ కొండలని నందిదుర్గ అని కూడా పిలిచేవారు. ఈ కొండ పైన 1300 సంవత్సరాల పురాతన ద్రవిడియన్లు నిర్మించిన విదంగా నంది ఆలయం కట్టడం ఉంది కనుక ఈ కొండలను నంది హిల్స్ అనే పిలిచేవారని చరిత్ర చెబుతోంది.

ఈ కొండ క్రింద ఉన్న గ్రామము నంది గ్రామము. ఆ గ్రామమునందు సోమేశ్వరాలయము ఉంది.ఇక్కడ సంస్కృత శ్లోకాత్మకమైన శాసన మొకటి ఉంది. టి.యల్ నరసింహరావు చే పరిష్కృతమైన ఈ శాసనమును మద్రాసు ఓరియంటల్ మాన్యుస్క్రిప్టు లైబ్రరీ 1949లో  ప్రచురించారు. (Bulletin of the Govt.Oriental Manuscripts Library, Madras. Vol 2 Page 41) ఈ శాసనమునందు కృష్ణరాజు అనుప్రభువు యొక్క ప్రశంస ఉంది. ఇందులో అష్టదిగ్గజాల ప్రశంస ఉంది. ఈ శాసనపు 11వ శ్లోకములో శాసనకాలము పేర్కొనబడింది. ఇందు సాంకేతికముగా పేర్కొనబడిన కలిశకము 3486, అనగా సా.శ.1527. అందువలన శాసనమందు పేర్కొనబడిన కృష్ణరాజు శ్రీకృష్ణదేవరాయలు అనవచ్చును. ఇదే సం.లో రాయలు తిప్పలూరును అష్టదిగ్గజ కవీశ్వరులకు సర్వాగ్రహారముగా ఇచ్చెను. ఆ సంవత్సరమునందే అష్టదిగ్గజ కవుల ప్రశంస మైసూరు రాష్ట్రమందుకల నందిదుర్గ క్షేత్రమును సోమశంకరదేవునకు భూదానము చేసిన సమయమున కృష్ణదేవరాయలు ప్రత్యేకముగా పేర్కొనెను.

## దారి
ఈ ప్రాంతానికి చేరుకోవాలంటే రోడ్డు మార్గంలో బెంగళూరు నుంచి 60 కిలోమీటర్ల దూరంలో ఉన్న చిక్కబళ్ళాపూర్ జిల్లాలోని నంది అనే ఊరినుంచి 6 కిలోమీటర్ల దూరం ప్రయాణించాలి.

## మూలాలు

వర్గం:పర్యాటక ఆకర్షణలు
వర్గం:కర్ణాటక పర్యాటక ప్రదేశాలు
వర్గం:కర్ణాటక దర్శనీయస్థలాలు
వర్గం:పర్యాటక ప్రదేశాలు
షంషుద్దీన్ ముహమ్మద్

తెలుగు నాట కౌముదిగా ప్రసిద్ధిగాంచిన షంషుద్దీన్ వృత్తిరిత్యా అధ్యాపకుడు అయినా ప్రవృత్తిరిత్యా, కవి, నవలాకారుడు, పాత్రికేయుడు, చరిత్రకారుడు,విమర్శకుడు అనువాదకుడు. ఆయన రాసిన వేలాది సాహితీ సమీక్షలు, వందలాది సాహిత్య వ్యాసాలు ఇంకా వెలుగులోకి చూడాల్సిందే ఉంది. మొత్తం మూడు నవలలు, అనేక అనువాదాలు, ‘అల్విదా’ పేరుతో కవితా సంకలనం అచ్చులో ఉన్నా అసంఖ్యాకంగా ఉన్న ఆయన రచనలు  ఇంకా అముద్రితంగానే మిగిలి పోయాయి. తెలుగు, హిందీ, ఉర్దూ, ఆంగ్ల బాషలలో అపారమైన పాండిత్యం  కలిగిన కౌముది కేవలం కవి రచయిత గానే కాకుండా గేయ రచయితగా కూడా ప్రసిద్దులు.

కౌముది అసలు పేరు షంషుద్దీన్ ఖమ్మం జిల్లా ఎరుపాలెం మండలం మీనవోలు గ్రామం లో జన్మించిన అతను పందొమ్మిది వందల అరవయ్యో దశకం (1966) నుండే పాత్రికేయుడిగా విశాలాంధ్ర దినపత్రికలో పనిచేసాడు. చాలీ చాలని వేతనం తో అతను ఒక వైపు కవితా వ్యాసంగాన్ని కొనసాగిస్తూనే మరోవైపు కుటుంబ బాధ్యతల లో సతమతం అయ్యాడు. కవిగా,అనువాదకుడిగా,పలుభాషల్లో ప్రావిణ్యం సంపాదించి ప్రపంచ సాహిత్యాలను ఔపోసన పట్టిన ఆయన గడిచిన ఇదు  దశాబ్దాల కాలం లో సమకాలీన అంశాల మీద విస్తృతంగా రాస్తూ అనేక స్వతంత్ర అనువాద రచనలు సమాంతరంగా కొనసాగించాడు. మొదటి నుండీ అభ్యుదయ రచయితల సంఘం లో పనిచేస్తూ, ఖమ్మం జిల్లా రచయితల సంఘ కార్యకలాపాల భాగం అవుతూ కవిగా విమర్శకుడిగా తన సాహితీ ప్రస్థానాన్ని కొనసాగించాడు.

## బయటి లింకులు

*
ముఖేష్ గౌడ్

**మూల ముఖేశ్  గౌడ్**, తెలంగాణ రాష్ట్రానికి చెందిన రాజకీయ నాయకుడు. కాంగ్రెస్ పార్టీ పార్టీ 1989, 2004 లో మహారాజ్ గంజ్ నుంచి రెండుసార్లు శాసనసభ్యునిగా, 2009 గోషామహల్ శాసనసభ్యునిగా  గెలుపొందాడు. ఉమ్మడి ఆంధ్రప్రదేశ్‌లో కాంగ్రెస్ హయాంలో మార్కెంటింగ్ శాఖ, బీసీ సంక్షేమ శాఖ మంత్రిగా పనిచేసాడు.

## జీవిత విశేషాలు
ముఖేశ్‌ గౌడ్‌ 1959, జూలై 1న హైదరాబాదులో జన్మించాడు. ఈయన తండ్రిపేరు నర్సింహా గౌడ్, భార్యపేరు లక్ష్మీ.

## రాజకీయ జీవితం
విద్యార్థి దశనుండే కాంగ్రెస్‌ అనుబంధ సంస్థ ఎన్‌ఎస్‌యూఐలో పనిచేసి, యువజన కాంగ్రెస్‌లో క్రియాశీలక పాత్ర పోషించిన ముఖేష్ గౌడ్ 1986లో జాంబాగ్‌ నుంచి కార్పొరేటర్‌గా గెలుపొందాడు. 1989, 2004లో మహారాజ్‌గంజ్ నుంచి, 2009లో గోషామహల్ శాసనసభ నియోజకవర్గం నుంచి ఉమ్మడి ఆంధ్రప్రదేశ్ శాసనసభ ఎన్నికల్లో కాంగ్రెస్‌ పార్టీ తరఫున పోటీ చేసి ఎమ్మెల్యేగా గెలుపొందాడు. వై.యస్. రాజశేఖరరెడ్డి మంత్రివర్గంలో 2007లో బీసీ సంక్షేమ శాఖ మంత్రిగా, 2009లో మార్కెటింగ్ శాఖ మంత్రిగా ముఖేశ్ గౌడ్ బాధ్యతలు నిర్వహించాడు. తెలంగాణ రాష్ట్రం వచ్చిన తరువాత 2014, 2018 ఎన్నికల్లో గోషామహల్ నుంచి పోటీచేసి, బీజేపీ అభ్యర్థి రాజా సింగ్ చేతిలో ఓడిపోయాడు.

## మరణం
క్యాన్సర్‌ వ్యాధితో బాధపడుతున్న ముఖేష్ ఆరోగ్యం 2019, జూలై 28 ఆదివారం రాత్రి విషమించడంతో కుటుంబ సభ్యులు ఆయనన్ను జూబ్లీహిల్స్‌ అపోలో ఆస్పత్రిలో చేర్పించగా, చికిత్సపొందుతూ 29వ తేది సోమవారం మధ్యాహ్నం మరణించాడు.

## మూలాలు

వర్గం:1959 జననాలు
వర్గం:2019 మరణాలు
వర్గం:భారత జాతీయ కాంగ్రెస్ నాయకులు
వర్గం:ఆంధ్రప్రదేశ్ శాసన సభ్యులు
అంతర్జాతీయ పులుల దినోత్సవం

**అంతర్జాతీయ పులుల దినోత్సవం** జూలై 29న ప్రపంచవ్యాప్తంగా ప్రతి ఏట నిర్వహిస్తారు. పులుల సంరక్షణపై అవగాహన కలిగించడానికి ఈ దినోత్సవం జరుపబడుతుంది.

## ప్రారంభం
2010లో రష్యాలోని సెయింట్ పీటర్స్‌బర్గ్ నగరంలో జరిగిన పులుల సంరక్షణ సమావేశంలో ఈ అంతర్జాతీయ పులుల దినోత్సవం ప్రకటించబడింది. పులుల సహజ ఆవాసాలను పరిరక్షించే విధంగా వ్యవస్థను ప్రోత్సహించడం, పులి సంరక్షణ గురించి ప్రజలలో అవగాహన పెంచి వారినుండి సహాయాన్ని అందుకోవడం ఈ దినోత్సవ ముఖ్యోద్ధేశ్యం.

## కార్యక్రమాలు
# **2017:** ఏడవ అంతర్జాతీయ పులుల దినోత్సవం నాడు ప్రపంచవ్యాప్తంగా భారతదేశం, బంగ్లాదేశ్, నేపాల్ వంటి దేశాలతోపాటు పులులు లేని దేశాలైన ఇంగ్లాండ్, యునైటెడ్ స్టేట్స్ లో వివిధ రకాల కార్యక్రమాలు నిర్వహించబడ్డాయి.  అనేకమమంది వారివారి సోషల్ మీడియా ప్రొఫైల్ ఫోటోలను తొలగించడం ద్వారా అంతర్జాతీయ పులుల దినోత్సవంకు తమ మద్దతును ప్రకటించారు. డబ్ల్యూడబ్ల్యూఎఫ్ రేంజర్ల ద్వారా "డబుల్ టైగర్స్" ప్రచారం జరిగింది. దీని గురించి అవగాహన పెంచడానికి అనేక కంపెనీలు డబ్ల్యూడబ్ల్యూఎఫ్ తో భాగస్వామ్యం అయ్యాయి.

## ఫలితాలు
భారతదేశంలో ప్రతి నాలుగు సంవత్సరాలకు అడవి పులుల సంఖ్యను లెక్కిస్తారు. పులుల సంఖ్య 2006లో 1411, 2010లో  1,726 ఉండగా 2014లో 2226కి పెరిగింది. 2018 నాటికి 2,967 పులులు ఉన్నట్లు అంచనా వేశారు.

## మూలాలు

వర్గం:దినోత్సవాలు
వర్గం:అంతర్జాతీయ దినములు
వర్గం:ఉత్సవాలు
నల్లగారి రామచంద్ర

**నల్లగారి రామచంద్ర** కథా రచయిత, కవి, నవల, నాటక రచయిత. గ్రామీణ నేపథ్యమన్నా, కర్షకుల జీవితాలన్నా అతనికి ఎంతో ఇష్టం. తన రచనలలో కర్షకుల కష్టాలను, గ్రామీణ నేపథ్యాన్ని కళ్లకు కట్టినట్లు రచించాడు.

## జీవిత విశేషాలు
అతను వై.ఎస్.ఆర్ కడప జిల్లాలోని రామిరెడ్డిపల్లెలో 1939 నవంబరు 12న బాలమ్మ, గంగిరెడ్డి దంపతులకు జన్మించాడు. ప్రొద్దుటూరు ప్రభుత్వ డిగ్రీ కళాశాలలో రీడర్‌గా ఉద్యోగంలో చేరిన అతను వివిధ ప్రాంతాల్లో పనిచేసి 1997లో పదవీ విరమణ చేశాడు. ఆ తర్వాత రచనా రంగంవైపు దృష్టి సారించి కథారచయితగా మంచి గుర్తింపు పొందారు. యువకవులను, రచయితలను ప్రోత్సహించడానికి సాహితీ మిత్రమండలిని స్థాపించి అనేక కవి సమ్మేళనాలు, సాహితీ కార్యక్రమాలు నిర్వహించాడు. అతనికి ఇద్దరు కుమారులు, ముగ్గురు కుమార్తెలు ఉన్నారు.

## రచనలు
అతనికి సాహిత్యంలోని దాదాపు అన్ని ప్రక్రియల్లో ప్రావీణ్యం ఉంది. రేనాడు, నూర్జహాన్‌ (చారిత్రక నవల) , మాపల్లె ముచ్చట్లు, మాసీమ కథలు పుస్తకాలు ఈయనకు ప్రత్యేక గుర్తింపు తెచ్చాయి. పారిజాతాపహరణం, శ్రీకృష్ణమాయ అనే పౌరాణిక పద్యనాటకాలు సైతం రాశాడు. 25కు పైగా పుస్తకాలు వెలువరించాడు. అతని సాహతీకృషికి గాను అనేక బిరుదులు, బహుమతులు వరించాయి.

## మరణం
అతను 2019, జూన్ 30న ప్రొద్దుటూరు నాగేంద్రనగర్‌లోని వారి స్వగృహంలో మరణించాడు.

## మూలాలు

## బయటి లంకెలు

వర్గం:1939 జననాలు
వర్గం:2019 మరణాలు
వర్గం:వైఎస్ఆర్ కడప జిల్లా రచయితలు
కాజాగూడ చెరువు

**కాజాగూడ చెరువు** ఈ చెరువుని పెద్ద చెరువు అని కూడా అంటారు. తెలంగాణ రాష్ట్రంలోని హైదరాబాద్ నగర శివారులో ఉన్న మణికొండ లోని ఖాజాగూడ ప్రాంతంలో ఉంది.

## చరిత్ర

ఈ చెరువుని 1897 లో 6వ నిజాం నవాబ్ మీర్ మహబూబ్ ఆలీఖాన్ కాలంలో నిర్మించారు. ఈ చెరువు 618 ఎకరాల్లో విస్తరింది ఉండేది. ఈ చెరువు కామారెడ్డి, సారంపల్లి, నర్సంపల్లి ప్రాంతాలలోని 900 ఎకరాల్లో ఉన్న ఆయకట్టుకి నీరును అందిస్తుంది.

## మూలాలు

వర్గం:హైదరాబాద్ చెరువులు
వర్గం:తెలంగాణ జలాశయాలు

## బయటి లంకెలు
నిజాం అలీ ఖాన్ అసఫ్ ఝా II

**నవాబ్ మీర్ నిజాం అలీ ఖాన్ సిద్దికి, అసఫ్ జా II** ( 1734 మార్చి 7 - 1803 ఆగస్టు 6) 1762, 1803 మధ్య హైదరాబాద్ రాజ్యానికి 2 వ నిజాం. అతను 1734 మార్చి 7 న అసఫ్ జా I, ఉమ్దా బేగం దంపతులకు నాల్గవ కుమారుడిగా జన్మించాడు. అతని అధికారిక పేరు *అసఫ్ జా II, నిజాం ఉల్-ముల్క్, నిజాం ఉద్-దౌలా, నవాబ్ మీర్ నిజాం 'అలీ ఖాన్ సిద్దికి బయాఫండి బహదూర్, ఫాత్ జంగ్, సిపా సాలార్, దక్కన్ నవాబ్ సుబేదార్* .

## హైదరాబాదు నిజాం

### దక్కను ఫౌజ్‌దార్
1759 వ సంవత్సరంలో నిజాం అలీ, దక్కను ప్రాంత కమాండరుగా నియమితుడయ్యాడు. మరాఠాలకు వ్యతిరేకంగా అతడు చేపట్టిన విజయవంతమైన పోరాట పద్ధతులు అతనికి సమర్థుడైన కమాండర్‌గా ఎంతో పేరు తెచ్చిపెట్టాయి.

### దక్కన్ సుబేదార్
1761 సంవత్సరంలో మూడవ పానిపట్ యుద్ధంలో మరాఠాలు పరాజయం పాలైన తరువాత, నిజాం అలీ అతని 60,000 మంది సైన్యం ముందుకు సాగి పూనా వరకు వారిని తరిమి, శాశ్వత శాంతి కోసం ఒత్త్తిడి చేసింది. నిజాం అలీ అప్పుడు బీదర్ కోటను స్వాధీనం చేసుకున్నాడు. తరువాత సలాబత్ జంగ్‌ను బంధించాడు. నిజాం అలీ ఖాన్ యొక్క ఈ చర్యను మొఘల్ చక్రవర్తి షా ఆలం II ఆమోదించాడు. అతను ఫ్రెంచ్ ఈస్ట్ ఇండియా కంపెనీ మద్దతున్న సలాబాత్ జంగ్ను తొలగించి దక్కన్ సుబేదారుగా, నిజాం అలీ ఖాన్ అసఫ్ జాహ్ II కు వారసుడిగా నియమిస్తూ ఫర్మాన్ జారీ చేశాడు.  

## పేష్వాకు వ్యతిరేకంగా నిజాం జోక్యం
1762 లో, రఘునాథరావు, తనకు మాధవరావు పేష్వాతో ఉన్న పరస్పర అపనమ్మకం, విభేదాల కారణంగా నిజాంతో పొత్తు పెట్టుకున్నాడు. నిజాం సైన్యం పూనా వైపు నడిచింది. కాని రుగునాథరావు తనకు ద్రోహం చేయబోతున్నాడని అతనికి తెలియదు. 1763 లో మొదటి మాధవరావు రఘునాథరావుతో కలిసి రాక్షస్‌భువన్ యుద్ధంలో నిజాంను ఓడించాడు.   

1795 లో ఖర్దా యుద్ధంలో నిజాం ఆలీ ఖాన్, మాధవరావు II చేతిలో ఓడిపోయాడు. దైలతాబాద్, ఔరంగాబాద్, సోలాపూర్ లను వారికి అప్పగించి, 3 కోట్ల రూపాయల నష్టపరిహారం చెల్లించాడు. 

మాన్సియర్ రేమండ్ అనే ఒక ఫ్రెంచ్ జనరల్ అతనికి వ్యూహకర్త, సైనిక సలహాదారుగా పనిచేశాడు.  

## మైసూరు పతనం
మరుసటి సంవత్సరం, టిప్పు సుల్తాన్ పతనం ఆసన్నమైందని అతను గ్రహించాడు. దాంతో అతను బ్రిటిష్ ఈస్ట్ ఇండియా కంపెనీతో సైన్య సహకార ఒప్పందం లోకి ప్రవేశించాడు. ఆ విధంగా హైదరాబాద్ బ్రిటిష్ రాజ్ పరిధిలో ఒక రాచరిక సంస్థానంగా మారిపోయింది.

అసఫ్ జా II 1803 ఆగస్టు 6 న 69 సంవత్సరాల వయసులో హైదరాబాద్ లోని చౌమహల్లాలో మరణించాడు. 

## మూలాలు

వర్గం:1734 జననాలు
వర్గం:1803 మరణాలు
వర్గం:అసఫ్ జాహీ రాజులు
నిజామాబాదు వ్యవసాయ మార్కెట్

right|thumb|నిజామాబాదు వ్యవసాయ మార్కెట్

**నిజామాబాదు వ్యవసాయ మార్కెట్** తెలంగాణ రాష్ట్రం, నిజామాబాదు జిల్లా, నిజామాబాదులో ఉంది. దాదాపు 67 ఎకరాల్లో విస్తరించివున్న ఈ మార్కెట్ తెలంగాణలోనే రెండవ అతిపెద్ద మార్కెట్.

## చరిత్ర
1933లో నిజాం కాలంలో ఈ మార్కెట్ ప్రారంభించబడింది. తెలంగాణ ప్రభుత్వ మార్కెటింగ్ విభాగం కమిటీ ఈ వ్యవసాయ మార్కెట్‌ను నిర్వహిస్తుంది.

## మార్కెట్ వివరాలు
వరి, మొక్కజొన్న, పసుపు, పప్పుధాన్యాలు, సోయా చిక్కుడు, పొద్దుతిరుగుడు, ఆమ్చూర్, ఉల్లిపాయలు, ఇతర పంటలు ఈ మార్కెట్లో లభిస్తాయి. భారతదేశంలోని మార్కెట్లలో ఇది పసుపుకు ప్రసిద్ది చెందింది.

## ఈ-నామ్ మార్కెట్
ఇక్కడ ఎలక్ట్రానిక్ బరువు ప్రమాణాలను ఉపయోగించి ధాన్యపు బరువును నిర్ధారించడానికి జరుగుతుంది. అందుకే 2016, ఏప్రిల్ 14న భారత ప్రభుత్వం జాతీయ వ్యవసాయ మార్కెటింగ్ ప్రాజెక్ట్ (నామ్ ప్రాజెక్ట్) కోసం తెలంగాణలోని 40 మార్కెట్లలో ఒకటిగా మార్కెట్‌ను ఎంపిక చేసింది. ఈ ప్రాజెక్టుకు సంబంధించిన కొత్త ఎలక్ట్రానిక్ ట్రేడింగ్ పద్ధతిని ఈ-నామ్ అని పిలుస్తారు. ఏ ప్రాంతానికి చెందిన వ్యాపారి అయినా మధ్యవర్తులు లేకుండా ఈ మార్కెట్లోని ఉత్పత్తులను కొనుగోలు చేయవచ్చు.

ఈ-నామ్ ప్రాజెక్టుకు ముందు పసుపు రైతులు మంచిధర పొందడానికి మహారాష్ట్రలోని సాంగ్లీ మార్కెట్‌కు వెళ్ళేవారు.

## అవార్డులు
2016లో ఈ మార్కెట్ దేశంలోని ఉత్తమ ఈ-నామ్ మార్కెట్ గా జాతీయ అవార్డు అందుకుంది.

## మూలాలు

వర్గం:మార్కెటింగ్
వర్గం:వ్యవసాయం
వర్గం:వ్యవసాయ మార్కెట్లు
మిస్టర్ మజ్ను (2019 సినిమా)

**మిస్టర్ మజ్ను** రొమాంటిక్ కామెడీ నేపథ్యంలో 2019లో విడుదలైన తెలుగు చలనచిత్రం. ఈ చిత్రానికి వెంకీ అట్లూరి దర్శకత్వం వహించాడు. శ్రీ వెంక‌టేశ్వ‌ర సినీ చిత్ర ఎల్ఎల్‌పి పతాకంపై బివిఎస్ఎన్ ప్రసాద్ నిర్మించాడు. అక్కినేని అఖిల్, నిధి అగర్వాల్‌ ప్రధాన పాత్రలలో నటించారు. జార్జ్ సి. విల్లియమ్స్ ఛాయాగ్రహణం అందించగా ఎస్.ఎస్. తమన్ సంగీతం అందరిని అలరించింది.

## నటీనటులు
* అక్కినేని అఖిల్ (విక్రమ్ కృష్ణ  "విక్కీ")
* నిధి అగర్వాల్‌ (నికిత "నిక్కీ")
* ఇజాబెల్లె లైట్  (మాధవి)
* కైలాష్ రెడ్డి (బాబీ)
* రాజా చేంబోలు (కిషోర్)
* నాగబాబు (నికిత తండ్రి)
* సుబ్బరాజు (రమేష్ బాబు)
* రావు రమేష్ (శివ ప్రసాద్)
* జయప్రకాశ్ (కృష్ణ  ప్రసాద్)
* అజయ్
* పవిత్ర లోకేష్
* సితార (నికిత అమ్మ)
* ప్రియదర్శి (చిట్టి)
* విద్యుల్లేఖ రామన్ (లిండా)
* దేవేందర్ (తొలిపరిచయం) (వినోద్)
* ఎస్.ఎస్. తమన్  ("కోపంగా కోపంగా " పాటలో క్యామియో అప్పీరెన్స్)
* కాదంబరి కిరణ్ (విక్కీ బంధువు)

## పాటలు

ఈ సినిమాకి ఎస్.ఎస్ తమన్ సంగీతాన్ని అందించగా శ్రీమణి లిరిక్స్ రాసాడు. ఈ పాటలకి మంచి స్పందన లభించింది.

## మూలాలు

వర్గం:2019 తెలుగు సినిమాలు
ట్రిపుల్ తలాక్

ముస్లిం మహిళ వివాహ హక్కుల సంరక్షణ బిల్లు.2017లో సుప్రీంకోర్టు ట్రిపుల్ తలాక్ రాజ్యాంగ విరుద్ధం అని తెలిపింది. 2018 లో ట్రిపుల్ తలాక్ ద్వారా విడాకులు ఇవ్వడాన్ని నేరంగా పరిగణిస్తూ మోదీ ప్రభుత్వం బిల్లును తయారు చేసి లోక్‌సభలో ప్రవేశపెట్టింది.ఈ బిల్లుకు లోక్‌సభలో 2018 డిసెంబర్ 27వ తేదీన ఆమోదం తెలిపింది. ఈ నిబంధనల ప్రకారం ముస్లిం మహిళకు ఒకేసారి ట్రిపుల్ తలాక్ చెప్పడం శిక్షార్హమైన నేరం.అలా చెబితే మూడేళ్ల జైలు శిక్ష, జరిమానా కూడా ఉంటుంది.

## ట్రిపుల్ తలాక్ అంటే ఏంటి
ఇన్‌స్టెంట్ ట్రిపుల్ తలాక్ అనేది తలాక్ చెప్పే ఒక విధానం. దీని ద్వారా భర్తలు ఒకే సమయంలో మూడు సార్లు 'తలాక్', 'తలాక్', 'తలాక్' అని చెప్పడం ద్వారా విడాకులు పొందవచ్చు.దీనిని మాటల ద్వారా లేదా  చెప్పవచ్చు.
ముస్లిం మహిళల నుంచి సుప్రీంకోర్టుకు పెద్ద ఎత్తున పిటిషన్లు వెల్లువెత్తడంతో, కోర్టు ఇది రాజ్యాంగవిరుద్ధం అంటూ 2017 ఆగస్టులో దానిని నిషేధించింది.
## ట్రిపుల్ తలాక్‌ను నిషేధించిన దేశాలు
ట్రిపుల్ తలాక్‌ను చాలా ముస్లిం దేశాలు నిషేధించాయి. ట్రిపుల్ తలాక్ చెప్పడం నేరంగా పరిగణిస్తున్నాయి. పాకిస్తాన్, బంగ్లాదేశ్, టర్కీ, సిప్రస్, ట్యునీషియా, మలేషియా, ఇరాన్, శ్రీలంక, జోర్డాన్,అల్జీరియా, ఇండోనేషియా, యూఏఈ, ఖతార్, సుడాన్, మొరొకో, ఈజిప్ట్, ఇరాక్, బ్రూనేలాంటి దేశాలు నిషేధించాయి. తాజాగా ఈ జాబితాలో తాజాగా భారతదేశం చేరింది.

## మూలాలు
ఆజా ఖానా ఎ జెహ్రా

**ఆజా ఖానా ఎ జెహ్రా** తెలంగాణ రాష్ట్రంలోని హైదరాబాద్ నగరంలోని దారులుషిఫా ప్రాంతంలో సాలర్ జంగ్ మ్యూజియం దగర్లో ఉంటుంది."

## చరిత్ర
ఈ కట్టడాన్ని 1930 లో హైదరాబాద్ నగరానికి చివరి నిజాం రాజు అయినటువంటి మీర్ ఉస్మాన్ అలీ ఖాన్ తన తల్లి జెహ్రా బేగం జ్ఞాపకార్థం కట్టించాడు. ఈ కట్టడాన్నికి ఆర్కిటెక్చర్ జైన్ యార్ జంగ్ డిజైన్ చేశాడు. ఇందులో ఒకేసారి 25,000 మంది ఒకేసారి కూర్చునే విధంగా నిర్మించారు.

## ప్రత్యేకతలు
ఈ కట్టడం పై కప్పు 45 అడుగుల ఎత్తులో ఉంటుంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది. దీనికి 1999లో హుడా ఇంటాచ్ హెరిటేజ్ పురస్కారం గెలుచుకుంది.  

## మూలాలు

వర్గం:హైదరాబాదు పర్యాటక ప్రదేశాలు
ఆభేరి

**ఆభేరి** దక్షిణ భారత శాస్త్రీయ సంగీతంలో వినిపించే ఒక రాగం. ఇది ఒక జన్య రాగం అనగా, కర్ణాటక సంగీతంలోని 72 మేళకర్త రాగాలలో ఒకటి/కొన్ని రాగాల ఆధారంగా పుట్టిన(జననం పొందిన) రాగం. రాగనిధి ప్రకారం ఈ రాగం 20వ మేళకర్త రాగమైన నాటభైరవికి జన్యరాగం. ఈ రాగం హిందుస్తానీ పద్ధతిలోని రాగ్ అభీర్ కు దగ్గరగా ఉంటుండి.

## రాగ స్వరూపం
ఈ రాగం ఆరోహణలో రిషభం, నిషాదం ఉండవు. ఇవి వర్జ్య స్వరాలు. అవరోహణలో మొత్తం 7 స్వరాలు ఉంటాయి. అందుకని ఈ రాగం ఔధవసంపూర్ణ జతి కలిగి ఉంటుంది.
*ఆరోహణ : 
*అవరోహణ : 

## ఈ రాగంలోని ప్రముఖ కృతులు
ఆభేరి రాగంలో అందరికీ సుపరిచితమైన కృతి త్యాగరాజు రచించిన "*[[నగుమోము గనలేని]]*". మైసూరు వాసుదేవాచార్య రచించిన *భజరే రే మనసా*, *గోకుల నిలయ కృపాలయ* కృతులు ఈ రాగంలో కూర్చినవే.  ముద్దుస్వామి దీక్షితులు *వినభేరి* అనే కృతిని ఆభేరి లో రచించినా, అప్పటి ఆభేరికి నేటి ఆభేరికీ వ్యత్యాసం ఉంది.
మల్లీశ్వరి సినిమాలోని "*ఆకాశ వీధిలో*" పాట ఈ రాగంలో వచ్చినదే.
ఈమాట వెబ్ పత్రికలో కింద తెలిపిన సినిమా పాటల్లో ఆభేరి రాగం వినిపిస్తుందని తెలిపారు: 
# ఊరకే కన్నీరు నింప కారణ మేమమ్మా… (లవకుశ)
# నన్ను దోచుకుందువటే వన్నెల దొరసాని… (గులేబకావళి కధ)
# నా కంటి పాపలో నిలిచి పోరా… (వాగ్దానం)
# వెన్నెల లోని వేడిమేలనో వేడిమిలోని హాయి ఏలనో… (పెళ్ళినాటి ప్రమాణాలు)
# చల్లగ చూడాలి పూలను అందుకుపోవాలి… (పెళ్ళినాటి ప్రమాణాలు)
# రాగమయి రావే అనురాగమయి రావే… (జయభేరి)
# చిగురాకులలో చిలకమ్మా… (దొంగ రాముడు)
# కలవరమాయే మదిలో నా మదిలో… (పాతాళ భైరవి)
# నీవేనా నను పిలచినది నీవేనా నను తలచినది… (మాయా బజార్‌)
# ఓ నెల రాజా వెన్నెల రాజా నీ వన్నెలన్ని చిన్నెలన్ని నాకేనోయ్‌.. (భట్టి విక్రమార్క)
# నీ లీల పాడెద దేవా… (మురిపించే మువ్వలు)
# నీలి మేఘాలలో గాలికెరటాలలో… (బావా మరదళ్ళు)
# ఆకాశవీధిలో హాయిగా ఎగిరేవు… (మల్లీశ్వరి మొదటి చరణం మాత్రమే)
# రావోయి చందమామ మావింత గాధ వినుమా… (మిస్సమ్మ)
# తెలిసిందిలే తెలిసిందిలే నెల రాజ నీరూపు తెలిసిందిలే… (రాముడుభీముడు)
# ప్రేమ యాత్రలకు బృందావనము నందన వనమూ ఏలనో… (గుండమ్మ కధ)
# నిన్న కనిపించింది నన్ను మురిపించింది… (రాణి రత్నప్రభ)
# సడి సేయకోగాలి సడి చేయబోకే… (రాజ మకుటం)
# నీవే నీవే నిన్నే నిన్నే… (ఇంటికి దీపం ఇల్లాలు)
# ఉయ్యాల జంపాల లూగరావయా… (చక్రపాణి)
# పదిమందిలో పాట పాడినా… (ఆనంద నిలయం)
# కాలం కాని కాలంలో కోయిల కూతలెందుకనో… (అప్పుచేసి పప్పుకూడు)
# కళ్లు మూసుకొని వళ్ళు చూసుకొని కాలం గడపకు… (ప్రైవేటు రికార్డ్‌)
# రావోయి బంగారి మామా నీతోటి రాహస్య మొకటున్నదోయి… (ప్రైవేటు రికార్డ్‌)
# హాయమ్మ హాయి మా పాపాయి… (ప్రైవేటు రికార్డ్‌ )
# బంగారు పాపాయి బహుమతులు పొందాలి… (ప్రైవేటు రికార్డ్‌)
# కనుల దీపికలుంచి మనసు వాకిలి తెరచి… (ప్రైవేటు రికార్డ్‌)
# క్రొంజికురాకు వ్రేళుల కురుల్‌ తడియార్చుచు… (ప్రైవేటు రికార్డ్‌ పద్యం)
# ఓహో మేఘమాలా నీలాల మేఘమాల… (భలే రాముడు)
# తెలవారదేమో స్వామీ (శ్రుతిలయలు)

## వనరులు

వర్గం:కర్ణాటక సంగీతం
వర్గం:జన్య రాగాలు
అమర్ అక్బర్ ఆంటోని (2018 సినిమా)

**అమర్ అక్బర్ ఆంటోని** 2018 లో విడుదలైన తెలుగు చలనచిత్రం. ఈ చిత్రానికి శ్రీను వైట్ల దర్శకత్వం వహించాడు. రవితేజ ఇలియానా జంటగా నటించిన ఈ చిత్రంలో రవితేజ తన కెరీర్ లో తొలిసారి త్రిపాత్రాభినయంతో ఆకట్టుకున్నాడు. ఇలియానా తెలుగులో ఆరు సంవత్సరాల తర్వాత ఈ చిత్రంలో నటించింది. మైత్రి మూవీ మేకర్స్ పతాకంపై నవీన్ యెర్నేని, వై. రవి శంకర్, మోహన్ చెరుకూరి ఈ చిత్రాన్ని నిర్మించారు.

16 నవంబర్ 2018న ఈ చిత్రం ప్రపంచవ్యాప్తంగా విడుదలయ్యింది. ఇది రవితేజ, శ్రీను వైట్ల కాంబినేషన్ లో నీ కోసం, వెంకీ, దుబాయ్ శీను తర్వాత వచ్చిన నాలుగవ చిత్రం.

## నటీనటులు

* రవితేజ (అమర్/ అక్బర్/ ఆంటోని)
* ఇలియానా (ఐశ్వర్య / పూజ / తెరీసా)
* విక్రమ్‌జిత్ విర్క్ (విక్రమ్ తల్వార్)
* అభిమన్యు సింగ్ (ఎఫ్ బీ ఐ  ఆఫీసర్ బల్వన్త్ ఖర్గే)
* సునీల్ (బాబీ)
* తరుణ్ అరోరా (కరణ్ అరోరా)
* సాయాజీ షిండే (జలాల్ అక్బర్)
* ఆదిత్య (సబూ మీనన్)
* శుభలేఖ సుధాకర్ (డా. మార్క్ ఆంటోని)
* అభిరామి (అమర్ తల్లి)
* ఛంద్రహాస్ 
* గాయత్రి గుప్తా
* శ్లోక
* సిజాయ్ వర్ఘీస్
* లయ
* రఘు బాబు
* శ్రీనివాస రెడ్డి
* వెన్నెల కిశోర్
* జయప్రకాష్ రెడ్డి
* భరత్ రెడ్డి
* రవి ప్రకాష్
*తనికెళ్ళ భరణి
* వెంకట గిరిధర్
* రాజ్వీర్ అంకుర్
* సత్య

## పాటలు

ఈ చిత్రానికి ఎస్.ఎస్.థమన్ సంగీతాన్ని అందించగా ఈ పాటలని లహరి మ్యూజిక్ ద్వారా విడుదల చేశారు.

## మూలాలు


వర్గం:2018 తెలుగు సినిమాలు
వర్గం:రవితేజ నటించిన సినిమాలు
వర్గం:శ్రీను వైట్ల దర్శకత్వం వహించిన సినిమాలు
వర్గం:తనికెళ్ళ భరణి సినిమాలు
వర్గం:ఇలియానా నటించిన సినిమాలు
వర్గం:సునీల్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
హిమ్మత్ పురా ఆనంద్ బస్తీ

**హిమ్మత్ పురా ఆనంద్ బస్తీ** తెలంగాణ రాష్ట్రంలోని హైదరాబాదు నగరంలో చార్మినార్ చేరువలో ఉన్న పురాతన ప్రాంతం. ఈ ప్రాంతాన్ని 500 సంవత్సరాల క్రితం నిర్మించారు. ఇది హైదరాబాదు మహానగర పాలకసంస్థ పరిధిలో ఒక భాగం.

## మరిన్ని విశేషాలు
ఈ ప్రాంతం 1670లో నిజాం కాలంలో నిర్మించినట్లు తెలుస్తుంది. హైదరాబాదు నగరంలో ఉన్న అతి పురాతన ప్రాంతాల్లో ఇది ఒకటి. ఈ ప్రాంతంలో హైదయత్ మంజిల్, రషీద్ మంజిల్ అనే రెండు  పెద్ద కట్టడాలు ఉన్నాయి. ఈ ప్రాంతం హైదరాబాదు లోక్‌సభ నియోజకవర్గం, చార్మినార్ శాసనసభ నియోజకవర్గం పరిధిలోకి వస్తుంది. ఇది హుస్సేనిఆలం పోలీసు స్టేషను పరిధికి చెందిన ప్రాంతం.హిమ్మత్ పురా ఆనంద్ బస్తీ ప్రాంతంలో అమ్మాయిలకు మెట్రిక్ దాటి విద్యనందించడానికి 60 గదులతో కూడిన  సరస్వతి మోడల్ స్కూల్ 21 ఎకరాలలో 1980, నవంబరు 14న స్థాపించబడింది.

## మూలాలు

## వెలుపలి లంకెలు

వర్గం:హైదరాబాద్ రాష్ట్రం
ఫిలిం సంవర్థన

thumb|డార్క్ రూంలో ఫోటో సంవర్థన
కెమెరా లో అమర్చబడిన ఫిలిం ను ఒక సూక్ష్మరంధ్రం గుండా కానీ, లేద కటకం గుండా కానీ కాంతిని తగినంత సమయం ప్రవేశింప జేసి డార్క్ రూం లో ఆ ఫిలిం ను కెమెరా బయటికి తీసి ఫిలిం పై నమోదు అయిన కాంతిని ఫోటోగ్రఫిక్ నెగిటివ్ గా మలచటానికి రసాయనాలతో సంవర్థన చేయటమే ఫిలిం సంవర్థన (ఆంగ్లం: ''' Photographic process'''). నెగిటివ్ లను ఛాయాచిత్రాలుగా ముద్రించటమే ప్రింటింగ్.

డిజిటల్ ఫోటోగ్రఫీ రాక ముందు ఫోటోగ్రఫీ ఫిలిం పైనే ఉండేది. ఫిలిం రాక ముందు ఫోటోగ్రఫీలో ఫిలిం స్థానే గాజుపలకలు (గ్లాస్ ప్లేట్), తగరపు పలకలు (టిన్ టైప్), కంచు పలకలు ఉపయోగించబడేవి.

వర్గం:ఫోటోగ్రఫీ
కిక్ 2 (2015 సినిమా)

**కిక్ 2** 2015 యాక్షన్ కామెడీ నేపథ్యంలో వచ్చిన తెలుగు చలనచిత్రం. వక్కంతం వంశీ అందించిన కథని సురేందర్ రెడ్డి తెరకెక్కించాడు. ఈ సినిమాలో రవితేజ, రకుల్ ప్రీత్ సింగ్, రవి కిషన్ తదితరులు నటించారు. ఈ చిత్రాన్ని ఎన్ఠీఆర్ ఆర్ట్స్ పతాకంపై నందమూరి కళ్యాణ్ రామ్ నిర్మించాడు. ఈ చిత్రానికి మనోజ్ పరమహంస ఛాయాగ్రాహకుడిగా, ఎస్.ఎస్. తమన్ సంగీత దర్శకుడిగా పనిచేశారు. ఈ చిత్రం 21 ఆగస్టు 2015 న విడుదలయ్యింది.

## నటీనటులు

* రవితేజ (రాబిన్ హుడ్ & కళ్యాణ్)
* రకుల్ ప్రీత్ సింగ్ (చైత్ర)
* శ్యామ్
* బ్రహ్మానందం (పండిట్ రవితేజ)
* రవి కిషన్
* రాజ్పాల్ యాదవ్
*కబీర్ సింగ్ దుహా
* ఆశిష్ విద్యార్థి
* రఘుబాబు
* తనికెళ్ళ భరణి
* పోసాని కృష్ణ మురళి
* సమీర్
* శేఖర్
* కోవై సరళ
* శంకర్ మెల్కోటే
* శ్రీనివాస రెడ్డి
* మధుసుధన్ రావ్
* సంజయ్ మిశ్రా
* దువ్వాసి మోహన్
* పృథ్వీరాజ్
* కారుమంచి రఘు
* ప్రియాంక నల్కారి
* వేణు
* చంటి
* వర్ధన్
* నూరా ఫతి (కిక్ సాంగ్)

## పాటల పట్టిక

ఎస్.ఎస్. తమన్ ఈ చిత్రానికి సంగీతం అందించాడు. ఈ చిత్ర సంగీతాన్ని 2015 మే 9న జూనియర్ ఎన్టీఆర్ చేతులమీదుగా విడుదల చేశారు.

## మూలాలు


వర్గం:రవితేజ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:2015 తెలుగు సినిమాలు
బంగారు కోడిపెట్ట (2014 సినిమా)

**బంగారు కోడిపెట్ట** 2014, మార్చి 7న విడుదలైన తెలుగు చలనచిత్రం. రాజ్ పిప్పళ్ళ దర్శకత్వంలో నవదీప్, కలర్స్ స్వాతి నటించిన ఈ చిత్రానికి మహేష్ శంకర్ సంగీతం అందించాడు.

## నటవర్గం
* నవదీప్ (వంశీ)
* కలర్స్ స్వాతి (భానుమతి పినిశెట్టి)
* హర్షవర్ధన్
* సంతోష్ (వేణు)
* సుధ
* సీత
* యువరాజు
* కోట శంకరరావు
* రామ్ (ఎర్రబాబు) 
* లక్ష్మణ్ (దొరబాబు)
* సంచలన (శృతి)

## సాంకేతికవర్గం
* దర్శకత్వం: రాజ్ పిప్పళ్ళ
* నిర్మాత: సునితా తాటి
* మాటలు: ప్రసాద్ వర్మ పెన్మత్సా
* సంగీతం: మహేష్ శంకర్
* ఛాయాగ్రహణం: సాహిర్ రజా
* కూర్పు: చంద్రశేఖర్ జివి
* నిర్మాణ సంస్థ: గురు ఫిల్మ్స్

## ప్రొడక్షన్ - విడుదల
నవ్‌దీప్, స్వాతి ప్రధానపాత్రలు పోషించిన ఈ చిత్రంలో యాక్షన్ కొరియోగ్రాఫర్స్ రామ్ - లక్ష్మణ్ కీలకపాత్రల్లో నటించారు. ఈ చిత్రానికి సంబంధించిన ఫస్ట్ లుక్ 2012, జూలై 24న విడుదలయింది. 2012, నవంబరు 13న ఈ చిత్రం షూటింగ్ పూర్తయింది.

ఈ చిత్రానికి భారతదేశ ఫిల్మ్ సెన్సార్ బోర్డు నుండి యు/ఎ సర్టిఫికేట్ వచ్చింది. 2014, ఫిబ్రవరి 27న విడుదల చేయనున్నట్లు ఈ చిత్ర నిర్మాతలు ప్రకటించినా, మార్చి 7న విడుదలయింది. తరువాత ఈ సినిమా *లవ్ పన్నూంగా లైఫ్ నల్లా ఇరుక్కుం* పేరుతో తమిళంలోకి అనువాదమయింది.

## పాటలు
మహేష్ శంకర్ సంగీతం అందించిన ఈ చిత్రంలోని పాటలు 2013, జూలై 3న నటి సమంత చేతులమీదుగా విడుదలయ్యాయి.

## మూలాలు

## ఇతర లంకెలు
*

వర్గం:తెలుగు ప్రేమకథా సినిమాలు
వర్గం:కోట శంకరరావు నటించిన సినిమాలు
మిడసల వెంకట సుబ్బయ్య

**మిడసల వెంకట సుబ్బయ్య** కమ్యూనిస్టు పార్టీ నాయకుడు.

## జీవిత విశేషాలు
మిడసల వెంకట సుబ్బయ్య  నిరుపేద దళిత కుటుంభంలో  మిడసల వెంటస్వామి, శేషమ్మ దంపతులకు మూడవ సంతానంగా 1929 జూలై 1 న జన్మించాడు. 1952 లో భారత కమ్యునిస్టు పార్టీలో సభ్యులుగా పాపని వెంకట సుబ్బయ్య, గుండాబత్తిని వెంకటేశ్వర్లు, పరాంకుశం నరసింహారావు, షేక్ పీర్ సాహెబ్, జంగం కోట్లింగం, గార్లతో కలిసి గ్రామంలో కమ్యూనిస్టు పార్టీ స్థాపించారు. గ్రామంలో సాంస్కృతిక కార్యక్రమాల ద్వారా యువతను ప్రోత్సహించాడు. కమ్యూనిస్టు పార్టీని బలోపేతం చేశాడు. కమ్యునిస్టు పార్టీ ప్రకాశంజిల్లా అద్యక్షులుగా పనిచేశాడు. ఆంధ్రప్రదేశ్ వ్యవసాయ కార్మికసంఘం ప్రధాన కార్యదర్శిగా పనిచేశాడు. పలు ప్రజా ఉద్యమాలకు నాయకత్వం వహించాడు. సిపిఐ లో బలమైన నాయకుడుగా ఎదిగాడు. పలు భూపోరాటాలు, ప్రజాఉద్యమాలు నడిపి పేదలకు న్యాయం చేశాడు. శాంతినగర్ కాలనీ నిర్మాణం చేసి 120 మంది హరిజనులకు ఇంటి వసతి కల్పించి, కుటుంబానికి ఒక ఎకరా పొలంకూడా ఇప్పించాడు. చివరి స్వాసవరకు ప్రజల పక్షాన పనిచేసి 2002 నవంబరు 6న మరణించాడు.  ఆయన సేవలకు గుర్తింపుగా శాంతినగర్ కాలనీలో ఆయన విగ్రహాన్ని ఏర్పాటు చేశారు. ప్రతి సంవత్సరం ఆయన జయంతిని కాలనీ వాసులు నిర్వహిస్తారు. 

## మూలాలు


వర్గం:భారత కమ్యూనిస్టు నాయకులు
వర్గం:ప్రకాశం జిల్లా వ్యక్తులు
వర్గం:1929 జననాలు
వర్గం:2002 మరణాలు
చర్లపల్లి కేంద్ర కారాగారం

**చర్లపల్లి కేంద్ర కారాగారం,** తెలంగాణ రాష్ట్రంలోని హైదరాబాద్ నగరానికి 28 కిలోమీటర్ల దూరంలో ఉన్న చర్లపల్లి ప్రాంతంలో ఉంది.తెలంగాణలో ఉన్న పెద్ద కారాగారాల్లో ఇది ఒకటి.హైదరాబాదులో ఉన్న కేంద్రకారాగారలలో మరియొకటి చంచల్‌గూడ జైలు అనే పేరుతో చంచల్‌గూడలో ఉంది. 

## మరిన్ని విశేషాలు
ఈ కారాగారం జూన్ 3, 2000 సంవత్సరంలో ప్రారంభించారు.ఈ కారాగారం 117.13 ఎకరాల్లో విస్తరించి ఉంది. ఇందులో 15 నుంచి 20 ఎకరాల్లో కూరగాయల తోటలతో విస్తరించి ఉంటుంది. ఇక్కడ ఉన్న ఖైదీలకి వ్యవసాయం, డైరీ తదితర వృత్తి లో నైపుణ్య శిక్షణను ఇస్తారు. ఈ కారాగారాన్ని 18 నెలల్లో నిర్మించారు.

## మూలాలు

## వెలుపలి లంకెలు
వర్గం:తెలంగాణలో కారాగారాలు
వర్గం:హైదరాబాదు
వర్గం:తెలంగాణ
కొల్లూరి భాగ్యలక్ష్మి

thumb|కొల్లూరి భాగ్యలక్ష్మి
**కొల్లూరి భాగ్యలక్ష్మి** తెలుగు రచయిత్రి, పాత్రికేయురాలు. ఆమె విపుల మాసపత్రికలో పనిచేసింది.

## జీవిత విశేషాలు
1953, ఆగస్టు 15న జన్మించిన కె.బి. లక్ష్మి వేటపాలెంలో చదువుకున్నది. అచ్యుతవల్లి కథలపై పీహెచ్‌డీ పూర్తిచేసింది. 1965లో యువభారతి సాహిత్య సంస్థ వనితా విభాగం అధ్యక్షురాలిగా పనిచేసింది. ఆమె బహుముఖ ప్రజ్ఞాశాలి. రేడియో వ్యాఖ్యాతగా, వక్తగా, విమర్శకురాలిగా, కథా రచయిత్రిగా పేరు గుర్తింపు పొందింది. ఆమె  "మనసున మనసై", "జూకామల్లి" కథల సంపుటాలు వెలువరించింది. "వీక్షణం", "గమనం" కవితా సంకలనాలు కవయిత్రిగా ఆమెకు మంచి పేరును తెచ్చిపెట్టాయి. 2003లో రాష్ట్రప్రభుత్వం నుంచి ఉత్తమ రచయిత్రిగా పురస్కారాన్ని అందుకున్నది.

## వ్యక్తిగత జీవితం
ఆమెకు  కుమారుడు, కుమార్తె ఉన్నారు. ఆమె కంచిలోని అత్తివరదర్ పెరుమాల్‌ దర్శనం కోసం వెళ్లి దర్శానానంతరం  తిరుగు ప్రయాణంలో  రైలు రేణిగుంట సమీపంలో గుండెపోటుకు గురై  2019 జూలై 29న మరణించింది. 

## మూలాలు

## బాహ్య లింకులు

వర్గం:2019 మరణాలు
వర్గం:ఆంధ్రప్రదేశ్ రచయితలు
అంతర్జాతీయ బీరు దినోత్సవం

**అంతర్జాతీయ బీరు దినోత్సవం** ప్రతి సంవత్సరం ఆగస్టు మొదటి శుక్రవారం రోజున నిర్వహించబడుతుంది. బీరు తయారు చేసేవారిని అభినందించడానికి, స్నేహితులందరు కలిసి బీరును తాగడానికి గుర్తుగా ప్రపంచవ్యాప్తంగా ఉన్న మందుప్రియులు ఈ దినోత్సవాన్ని జరుపుకుంటారు.

## ప్రారంభం
20017లో అమెరికా కాలిఫోర్నియాలోని శాంతా క్రూజ్ లో మొదటిసారిగా ఈ బీరు దినోత్సవం జరుపబడింది. అప్పటినుండి 2012 వరకు ఆగస్టు 5వ తేదీన జరుపుకున్న ఈ దినోత్సవంను 2013 నుండి ఆగస్టు నెల మొదటి శుక్రవారం నాడు జరుపుకోవడం ప్రారంభించారు. చిన్న కార్యక్రమంగా ప్రారంభమై, కొద్దికాలంలోనే అంతర్జాతీయ స్థాయి వేడుకగా మారిన బీరు దినోత్సవం 6 ఖండాలలోని 80 దేశాలకు చెందిన దాదాపు 207 నగరాల్లోని బీరు ప్రియులు ఉత్సవాలు చేసుకుంటున్నారు.

## లక్ష్యాలు
# స్నేహితులంతా కలసి బీరును తాగడం.
# బీరు తయారీకి, సేవలను అందించినవారికి కృతజ్ఞతలు తెలపడం
# అన్ని దేశాలకు చెందినవారు బీర్లను ఈ దినోత్సవం రోజున సేవిస్తూ, ప్రపంచం మొత్తాన్ని ఒకే వేదిక కిందకు తీసుకురావడం

## వేడుకలు
బీర్ డే సందర్భంగా ఈవెంట్ లో పాల్గొనే వారంతా ఒకరికొకరు బీర్లను గిఫ్ట్ గా ఇచ్చిపుచ్చుకుంటారు

## మూలాలు

## ఇతర లంకెలు
* అధికారిక జాలగూడు

వర్గం:అంతర్జాతీయ దినములు
మారంరాజు సత్యనారాయణరావు

thumb|మారంరాజు సత్యనారాయణరావు
**మారంరాజు సత్యనారాయణరావు** రచయిత, తెలంగాణ ఉద్యమకారుడు, అంబేద్కర్‌ సార్వత్రిక విశ్వవిద్యాలయ మాజీ రిజిస్ర్టార్‌.
## జీవిత విశేషాలు
అతని స్వస్థలం మహబూబాబాద్‌ జిల్లా చిన్నగూడూరు మండలంలోని జయ్యారం గ్రామం. అతను 1969లో తెలంగాణ ఉద్యమంలో క్రియాశీలకంగా పాల్గొన్నారు. అనేక పుస్తకలను రాసాడు. అంబేద్కర్‌ సార్వత్రిక విశ్వవిద్యాలయంలో రిజిస్ర్టార్‌గా, రాజకీయ శాస్త్రం విభాగానికి ఆచార్యుడిగా పదవులు నిర్వహించాడు.

ఇంటర్మీడియట్, బియ్యే, ఎంఏ (పొలిటికల్ సైన్స్) నిజాం కళాశాలలో ముగించుకున్న అతను "ఆంధ్ర ప్రదేశ్ రాష్ట్ర మంత్రివర్గాల" మీద పరిశోధన చేసి ఉస్మానియా విశ్వవిద్యాలయం నుంచి డాక్టరేట్ పొందాడు. 1960లో ఎం.ఏ. పూర్తిచేసిన అతను 1965లో ఖమ్మం కాలేజీకి పొలిటికల్ సైన్స్ లెక్చరర్‌గా ఉద్యోగంలో చేరాడు. అతను ప్రభుత్వ ఉద్యోగంలో వున్నప్పటికీ కమ్యూనిస్టులతో సన్నిహిత సంబంధాలుండేవి. రాజకీయ శాస్త్ర అధ్యాపకుడిగా మార్క్సిజం అన్నా, కమ్యూనిజం అన్నా అతనికి ఆసక్తి ఉండేది. తర్వాత రాజమండ్రి, ఖమ్మం, నల్గొండ, సత్తుపల్లి కళాశాలలలోను ఆచార్యునిగా పనిచేశాడు. రెండవ పర్యాయం ఖమ్మంలో పనిచేస్తున్నప్పుడు నాటి సార్వత్రిక విశ్వవిద్యాలయ ఉపకులపతి రాంరెడ్డి అతనిని విశ్వవిద్యాలయంలో పనిచేసేందుకు ఒప్పించాడు. అక్కడ రాజకీయ శాస్త్ర విభాగ ఆచార్యుడుగా పనిచేసిన రోజుల్లో రాష్ట్ర రాజకీయాలమీద పరిశోధనాత్మక గ్రంథం రాశాడు. ఆ తరువాత రాజకీయ రంగంపై పుస్తకాలు రాశాడు. 1983లో తెలుగుదేశం, నందమూరి తారక రామారావు విజయంపై "ఎన్నికల రాజకీయాలు" అనే పుస్తకం రాశాడు. ఇందిరా గాంధీ మెదక్ లోక్‌సభ స్థానంలో పోటీ చేసినప్పుడు నియోజకవర్గంలో విస్తృతంగా పర్యటించి అధ్యయనం చేశాడు. 2016లో ‘ఇదీ తెలంగాణ’ పుస్తకం రాశాడు. అతను రాసిన ‘గ్రామాయణం’ పుస్తకంలో తెలంగాణ గ్రామీణ ప్రాంతంలోని భూసంబంధాలు, గ్రామీణ పాలనా వ్యవస్థ, పటేల్, -పట్వారీ వ్యవస్థ, శిస్తు విధానం, రెవెన్యూ విధానం లాంటి విషయాలను విశదీకరించాడు.

అతను 2019 మే 4 న మరణించాడు.

## మూలాలు

## బాహ్య లంకెలు
* 
* 

వర్గం:మహబూబ్ నగర్ జిల్లా రచయితలు
నూకల నరోత్తమరెడ్డి

**నూకల నరోత్తమరెడ్డి **(ఎన్.నరోత్తమరెడ్డి) (1921 మార్చి 23 - 1984 మార్చి 14) ఉస్మానియా విశ్వవిద్యాలయం ఉపకులపతిగానూ, భారత రాజ్యసభ సభ్యునిగానూ తన సేవలనందించాడు. 
## జీవిత విశేషాలు
అతను 1921 మార్చి 23న వరంగల్ జిల్లా మానుకొండ గ్రామంలో జన్మించాడు. అతని తండ్రి రంగారెడ్డి. అతను శ్రీమతి సులోచనాదేవిని వివాహమాడాడు. వారికి ముగ్గురు కుమారులు. అతను ఎం.ఎ చేసాడు. అతను గోలకొండ పత్రిక కు సంపాదకునిగా పనిచేసాడు. 

అతను భారత జాతీయ కాంగ్రెస్ సభ్యునిగా చేరాడు. 1956లో హైదరాబాదు ప్రదేశ్ కాంగ్రెస్ కమిటీకి అధ్యక్షునిగానూ, 1960లో ఆంధ్రప్రదేశ్ రాష్ట్ర కాంగ్రెస్ కమిటీ సభ్యునిగానూ ఉన్నాడు. 
అతను 1956 ఏప్రిల్ 2 నుండి 1960 మార్చి 15 వరకు, 1962 ఏప్రిల్ 3 నుండి 1968 ఏప్రిల్ 2 వరకు రాజ్యసభ సభ్యునిగా ఉన్నాడు. 

అతను ఉస్మానియా విశ్వవిద్యాలయానికి రెండు దశాబ్దాలుగా సిండికేట్ సభ్యునిగా ఉన్నాడు. 1972 నుండి9 1975 వరకు ఉస్మానియా విశ్వవిద్యాలయ ఉపకులపతిగా కూడా పనిచేసాడు.

అతను ఆంధ్రప్రదేశ్ లలిత కళా అకాడమీకి చైర్మన్ గానూ, జాతీయ లలిత కళా అకాడమీకి జనరల్ కౌన్సిల్ సభ్యునిగా కూడా పనిచేసాడు.

అతను 1984 మార్చి 14న మరణించాడు. 

## మూలాలు

వర్గం:ఆంధ్రప్రదేశ్ నుండి ఎన్నికైన రాజ్యసభ సభ్యులు
వర్గం:1921 జననాలు
వర్గం:1984 మరణాలు
వర్గం:వరంగల్లు జిల్లా వ్యక్తులు
వర్గం:భారత జాతీయ కాంగ్రెస్ నాయకులు
వర్గం:ఉస్మానియా విశ్వవిద్యాలయం ఉపసంచాలకులు
తోట సీతారామలక్ష్మి

**తోట** **సీతారామలక్ష్మి,** (జననం 1951, సెప్టెంబరు 12) ఆంధ్రప్రదేశ్ రాష్ట్రం, పశ్చిమ గోదావరి జిల్లా, ఉండి మండలం, ఉప్పులూరు గ్రామంలో జన్మించింది.  తెలుగు దేశం పార్టీకి చెందిన ఒక భారతీయ రాజకీయ నాయకురాలు. ఆమె ఆంధ్రప్రదేశ్ నుండి భారత పార్లమెంటు సభ్యురాలిగా (రాజ్యసభ) ప్రాతినిధ్యం వహించింది.  

పార్లెమెంటు సభ్యురాలిగా అయ్యే ముందు ఆమె 2005 నుండి 2010 వరకు భీమవరం పురపాలక సంఘం చైర్‌పర్సన్‌గా తన సేవలందించింది. ఆమె 2009 నుండి ఆంధ్రప్రదేశ్ లోని పశ్చిమగోదావరి జిల్లాకు తెలుగుదేశం పార్టీఅధ్యక్షురాలిగా పనిచేసింది. ఆమె ఎంపిగా పదవీకాలం 2014 ఏప్రిల్ 10 నుండి  9 ఏప్రిల్ 2020 ఏప్రిల్ 9 వరకు కొనసాగింది.  ఆమెకు నలుగురు కుమార్తెలు, ఒక కుమారుడు.
## మూలాలు

వర్గం:పశ్చిమ గోదావరి జిల్లాకు చెందిన మహిళా రాజ్యసభ సభ్యులు
వర్గం:1951 జననాలు
వర్గం:జీవిస్తున్న ప్రజలు
వర్గం:తెలుగుదేశం పార్టీ రాజకీయ నాయకులు
హైదరాబాద్ హౌస్

**హైదరాబాద్ హౌస్** దేశ రాజధాని న్యూఢిల్లీలో ఉన్న అతిథి గృహం. ఈ భవనాన్ని కేంద్ర ప్రభుత్వం ఇతర దేశాల నుంచి వచ్చే అధ్యక్షులకు, రాయబారులకు అతిథి గృహంగా వాడుకుంటుంది.. దీనిని 7వ నిజాం మీర్ ఉస్మాన్అలీ కట్టించాడు.

## చరిత్ర
ఈ భవనాన్ని 1928 లో సుమారు 8 ఎకరాల విస్తీర్ణంలో  కట్టించాడు. ఈ భవనాన్ని బ్రిటిష్ ఆర్కిటెక్ట్ ఎడ్విన్ ల్యూటీన్, భారదేశ ఆర్కిటెక్చర్ అబ్దుల్లా భంజి కలిసి రూపొందించారు. ఈ భవనంలో 36 గదులతో అంతర్జాతీయ ప్రమాణాలతో నిర్మించారు. ఈ భవనాన్ని 1926 లో మొదలుపెట్టి 1928 లో పూర్తిచేశారు. స్వాతంత్రం వచ్చిన అనంతరం 1947 నుంచి ఈ భవనం భారత ప్రభుత్వం ఆధీనంలో నడుస్తుంది.

## మరిన్ని విశేషాలు
ఈ భవనం దేశ రాజధానిలో ఉన్న భవనాల్లో కెల్లా శుభ్రమైన భవనంగా కేంద్ర పట్టణాభివృద్ధి మంత్రిత్వశాఖ వెల్లడించింది.

## మూలాలు

వర్గం:నిజాం పరిపాలన
సవ్యసాచి (2018 సినిమా)

**సవ్యసాచి** 2018లో యాక్షన్ డ్రామా నేపథ్యంలో విడుదలైన తెలుగు చలనచిత్రం. మొండేటి చందు దర్శకత్వం వహించిన ఈ చిత్రాన్ని మైత్రి మూవీ మేకర్స్ పతాకంపై నవీన్ యెర్నేని, సి.వి. మోహన్, వై. రవి శంకర్ లు నిర్మించారు. ఈ చిత్రంలో నాగ చైతన్య, మాధవన్, నిధి అగర్వాల్‌, భూమిక చావ్లా ప్రధాన పాత్రలో నటించారు. ఈషా రెబ్బ‌ అతిథి పాత్రలో నటించింది.

## నటీనటులు

* నాగ చైతన్య (విక్రమ్, ఆదిత్య(ద్విపాత్రాభినయం))
* మాధవన్ (అరుణ్ రాజ్ వర్మ)
* నిధి అగర్వాల్‌ (చిత్ర) 
* భూమిక చావ్లా (సిరి, విక్రమ్, ఆదిత్య అక్క)
* కౌసల్య (మహాలక్ష్మి, విక్రమ్, ఆదిత్య, సిరిల తల్లి)
* ఈషా రెబ్బ‌ (అతిథి పాత్ర)
* భరత్ రెడ్డి (సిరి భర్త)
* వెన్నెల కిశోర్ (కిట్టు)
* దిశిత సెహ్గల్ (మహ/ మహాలక్ష్మి, సిరి కూతురు)
* రావు రమేశ్ (డాక్టర్)
* తాగుబోతు రమేశ్ (నంద కిషోర్)
* విద్యుల్లేఖ రమన్ (తులసి ప్రసాద్)
* నాగినీడు (అరున్ తండ్రి)
* బ్రహ్మాజీ (పోలీస్ చీఫ్) 
* వైవా హర్ష (హర్ష)
* షకళక శంకర్ (సత్తిబాబు లవంగం)
* సత్య (తెనాలి)
*హైపర్ ఆది (పద్మనాభం)

## పాటల పట్టిక

## మూలాలు


వర్గం:2018 తెలుగు సినిమాలు
వర్గం:ఎం.ఎం.కీరవాణి సంగీతం కూర్చిన పాటలు
వర్గం:భూమిక నటించిన సినిమాలు
వర్గం:అక్కినేని నాగచైతన్య నటించిన సినిమాలు
గాంధీ స్మృతి

**గాంధీ స్మృతి** దేశ రాజధాని కొత్త ఢిల్లీలో ఉన్న మ్యూజియం. మహాత్మా గాంధీ తన మరణం జనవరి 30, 1948 ముందు ఉన్న 144 రోజులు ఈ భవనంలోనే గడిపాడు. ఈ భవనాన్ని బిర్లా హౌస్, బిర్లా భవన్ అని కూడా పిలుస్తారు.

## చరిత్ర
ఈ భవనాన్ని ఘనశ్యాం దాస్ బిర్లా 1928లో 12 గదులతో నిర్మించాడు. ఈ భవనానికి తరచు మహాత్మా గాంధీ, సర్దార్ వల్లభాయ్ పటేల్ సందర్శించేవారు. మహాత్మా గాంధీ తన చివరి రోజులు సెప్టెంబర్ 9, 1947 నుంచి 1948 జనవరి 30 వరకు ఈ భవనంలోనే గడిపాడు.

## మరిన్ని విశేషాలు
గాంధీ మరణాతరం అప్పటి ప్రధానమంత్రి అయినటువంటి జవహర్ లాల్ నెహ్రు ఈ భవనాన్ని గాంధీ గుర్తుగా ఒక స్మృతి భవనంగా మార్చడం కోసం ఘనశ్యాం దాస్ బిర్లాకి లేఖ రాసాడు. కానీ ఈ భవనం మీద ఉన్న జ్ఞాపకాల కోసం ఆ లేఖను ఆయన తిరస్కరించాడు. 1971లో ఘనశ్యాం దాస్ బిర్లా రెండవ కుమారుడు కృష్ణ కుమార్ బిర్లా నుంచి భారత ప్రభుత్వం అనేక సంభాషణల తరువాత ఈ భవనాన్ని 5.4 మిల్లియన్లతో సహా ఏడు ఎకరాల భూమి ఇచ్చి భారత ప్రభుత్వం ఈ భవనాన్ని ఆధీనంలోకి తీసుకుంది.

## మ్యూజియం
ఈ మ్యూజియాన్ని ఆగస్టు 15, 1973 న గాంధీ గుర్తుగా ఈ భవనానికి గాంధీ స్మృతిగా నామకరణం చేసారు. ఈ మ్యూజియాన్ని సోమవారం మినహాయిస్తే అన్ని రోజులు సందర్శకులను అనుమతిస్తారు.

## మూలాలు

వర్గం:ఢిల్లీ పర్యాటక ప్రదేశాలు
వర్గం:మహాత్మాగాంధీ స్మారక చిహ్నాలు
నిధి అగర్వాల్

**నిధి అగర్వాల్‌** భారతీయ చలనచిత్ర నటి. హిందీ, తెలుగు చిత్రాలలో నటించింది.

## జీవిత విశేషాలు
1993, ఆగస్టు 17న హైదరాబాద్‌లోని హిందీ మాట్లాడే మార్వారీ కుటుంబంలో జన్మించి బెంగళూరులో పెరిగిన నిధి అగర్వాల్ కు తెలుగు, తమిళం, కన్నడ భాషలలో ప్రావీణ్యం ఉంది. విద్యశిల్ప్ అకాడమీ, విద్యానికేతన్ పాఠశాలలో చదివిన నిధి, బెంగళూరులోని క్రైస్ట్ విశ్వవిద్యాలయం నుండి బిజినెస్ మేనేజ్‌మెంట్‌లో గ్రాడ్యుయేషన్ పూర్తిచేసింది. నృత్యరూపకాలు, కథక్, బెల్లీ డ్యాన్స్‌లలో శిక్షణ పొందింది.

## సినిమారంగం
2014 యమహా ఫాసినో మిస్ దివాలో ఫైనల్స్ వరకి వచ్చింది. 2017లో టైగర్ ష్రాఫ్‌ హీరోగా వచ్చిన *మున్నా మైఖేల్* నిధి అగర్వాల్ తొలిచిత్రం. 2018లో సవ్యసాచి సినిమాతో తెలుగు సినిమారంగంలోకి ప్రవేశించింది. పవన్‌కల్యాణ్‌ కథానాయకుడిగా రూపొందుతున్న హరిహర వీరమల్లు చిత్రంలో నిధి అగర్వాల్‌ కథానాయిక. ఈ పీరియాడికల్‌ యాక్షన్‌ చిత్రానికి క్రిష్‌ దర్శకత్వం వహిస్తున్నాడు.

### నటించిన చిత్రాలు

### మ్యూజిక్ వీడియోలు

## అవార్డులు నామినేషన్లు

## టీవిరంగం
* *ది కపిల్ శర్మ టాక్ షో*
* *కొంచెం టచ్ లో ఉంటే చెప్తా* (సీజన్ 4)

## ప్రసంశలు
# ఇంటర్నేషనల్ ఫిల్మ్ అండ్ టెలివిజన్ క్లబ్ ఆఫ్ ఏషియన్ అకాడమీ ఆఫ్ ఫిల్మ్ & టెలివిజన్ వారు జీవిత సభ్యత్వం
# యమహా ఫాసినో మిస్ దివా 2014 ఫైనలిస్ట్
# జీ సినీ అవార్డులు - ఉత్తమ మహిళా అరంగేట్రం - మున్నా మైఖేల్

## మూలాలు

## ఇతర లంకెలు

*

వర్గం:1993 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:నృత్యకళాకారులు
రౌడీ ఫెలో (2014 సినిమా)

**రౌడీ ఫెలో** 2014  లో పొలిటికల్ యాక్షన్ డ్రామా నేపథ్యంలో విడుదలైన తెలుగు చలనచిత్రం. ఈ చిత్రాన్ని మూవీమిల్స్ & సినిమా 5 పతాకంపై టి. ప్రకాష్ రెడ్డి నిర్మించాడు. కృష్ణ చైతన్య ఈ చిత్రానికి దర్శకత్వం వహించాడు. ఈ చిత్రంలో నారా రోహిత్, విశాఖ సింగ్ ప్రధాన పాత్రలని పోషించగా రావు రమేశ్, పరుచూరి వెంకటేశ్వరరావు, పోసాని కృష్ణ మురళి, సుప్రీత్, ప్రవీణ్, ఆహుతి ప్రసాద్, మధునందన్ తదితరులు నటించారు. ఈ చిత్రానికి సన్నీ ఎం.ఆర్ సంగీతాన్ని అందించగా, అరవిందన్ పి. గాందీ ఛాయాగ్రాహకుడిగా పనిచేసాడు. ఈ చిత్రం 21 నవంబర్ 2014న విడుదలయ్యింది.

## నటీనటులు

*నారా రోహిత్ (రానా ప్రతాప్ జయదేవ్)
*విశాఖ సింగ్ (మేఘ)
*రావు రమేశ్ (అసురఘన దుర్గ ప్రసాద్)
*పరుచూరి వెంకటేశ్వరరావు (హెడ్ కానిస్టేబుల్)
*పోసాని కృష్ణ మురళి (సిల్క్ బాబు)
*సుప్రీత్ (టిట్లా)
*ప్రవీణ్ (కానిస్టేబుల్ రెడ్డి)
*ఆహుతి ప్రసాద్ (మేఘ తండ్రి & ఏసీపి)
*మధునందన్ (బాబీ)
*గొల్లపూడి మారుతీరావు
*పృథ్వీరాజ్
*తాళ్ళూరి రామేశ్వరి
*అజయ్
*సత్య (గవాస్కర్)
*లాల్

## కథ
మూడేళ్ళ క్రితం విదేశాలకు వెళ్ళి కోట్లు సంపాదించి... ఇండియాకు తిరిగొస్తాడు రానా ప్రతాప్ జయదేవ్. ఇగోకి బానిస అయిన ఈ కుర్రాడికి ఊహించని విధంగా ఎస్.పి.తో గొడవౌతుంది. తన కాలర్ పట్టుకున్న ఆ ఎస్.పి.కి బుద్ధి చెప్పాలని... యాభై లక్షలు లంచం ఇచ్చి... ఎస్.ఐ. పోస్టును కొనేస్తాడు. అనుకోకుండా పక్క జిల్లాలో పోస్టింగ్ వచ్చిందని తెలిసి... అక్కడ అల్లరి చేసి... పశ్చిమ గోదావరిలో పోస్టింగ్ వేయించుకుంటాడు. ఆ పనిలోనే ఎస్.పి. కూతురు మేఘకు లైన్ వేస్తాడీ ఇగోయిస్టిక్ పోలీస్ ఆఫీసర్! అయితే... కాబోయే మామగారు కాబట్టి ఎస్.పి.తో వైరాన్ని వదులుకుంటాడు. సరిగ్గా అదే సమయంలో అతనికి అసురగణం దుర్గాప్రసాద్‌తో ఇగో ప్రాబ్లమ్ తలెత్తుతుంది. అంతే... ముందుగా ఈ పార్లమెంటేరియన్ పని పట్టాలనే నిర్ణయానికి వస్తాడు. కేంద్రమంత్రి పదవి చేజారిపోయిందనే అక్కసుతో ఉన్న దుర్గాప్రసాద్‌కు, కొల్లేరు ప్రాంతాన్ని  కాపాడాలనుకున్న రానా ప్రతాప్ జయదేవ్‌కు మధ్య ఎలాంటి పోరు జరిగిందన్నదే మిగతా సినిమా!

## పాటల పట్టిక

ఈ చిత్ర సంగీతాన్ని 16 సెప్టెంబర్ 2014 నాడు నారా చంద్రబాబు నాయుడు చేతులమీదుగా విడుదల చేసారు. సన్నీ ఎమ్.ఆర్ సంగీతాన్ని అందించాడు

## స్పందనలు
* నారా రోహిత్ బాగానే చేశాడు. అయితే బాడీలో ఉండాల్సిన ఫెక్సిబిలిటీ ఏ మాత్రం లేదు! ఈ విషయంలో కాస్తంత జాగ్రత్త పడితే ఇంకాస్త బాగుండేది! హీరోయిన్ విశాఖా సింగ్‌ది అంతగా ప్రాధాన్యం లేని పాత్ర. సన్నీ ఎం.ఆర్. అందించిన సంగీతం, ఓం సినిమాటోగ్రఫీ సన్నివేశాలను ఎలివేట్ చేశాయి.  మాటలు ఫిలసాఫికల్ గా బాగున్నాయి. అయితే చాలా సందర్భాలలో సన్నివేశాన్ని ఇవి డామినేట్ చేశాయి. కథ బాగానే ఉన్నా..  దానిని తెర మీద ప్రెజెంట్ చేసే విషయంలో జాగ్రత్త తీసుకోక పోవడంతో సినిమా స్లోగా భారంగా నడుస్తున్నట్లనిపిస్తుంది. ఈ విషయంలో కేర్ తీసుకుని ఉంటే మంచి సినిమా అయిఉండేది. - వడ్డి ఓంప్రకాశ్ నారాయణ్, ఫిల్మ్ జర్నలిస్ట్

## మూలాలు

వర్గం:2014 తెలుగు సినిమాలు
వర్గం:పోసాని కృష్ణ మురళి సినిమాలు
వర్గం:ఆహుతి ప్రసాద్ నటించిన సినిమాలు
వర్గం:గొల్లపూడి మారుతీరావు నటించిన సినిమాలు
నాటక రచయిత

**నాటక రచయిత** లేదా **రంగస్థల రచయిత** నాటకాలు రాసే వ్యక్తి. మనిషికి ఆహ్లాదం అవసరమైనప్పుడు కథలు పుట్టుకు వచ్చాయి. ఆ కథలను వినిపించడం కంటే కనిపించే నటులతో ఆయా కథలలోని పాత్రలు అభినయం చేయడం ఇంకా ప్రాచుర్యం పొందింది. అలా కథలకు రాసే సాహిత్యానికి భిన్నంగా, నాటకానికి ఆనుగుణంగా పాత్రల మధ్య జరిగే సంభాషణ రూపంలో నాటక సాహిత్యం ఉంటుంది. సినిమా ప్రాచుర్యంలోకి రాక ముందు నాటకం ముఖ్య ఆహ్లాద వనరుగా ఉండేది.
## పద చరిత్ర
నాటక రచయిత, నాటకాన్ని రచించే వాడు. నాటకం అనేది నటనకు సాహిత్య రూపం.    

## చరిత్ర
నాటకరంగం భారతదేశంలో రెండువేల ఏళ్ళుగా ఉండింది.  ప్రాచీన గ్రీసు కాలం నాటి అరిస్టాటిల్ కి సమాంతరంగా భరతముని రచించిన నాట్యశాస్త్రం గ్రంథం నాటకాల ప్రాశస్త్యాన్ని తెలుపుతుంది. ఆ తరువాత శతాబ్దాల పాటూ భారతదేశంలో నాటకానికి ఈ గ్రంథం ఆధారంగా నిలిచింది.
వెయ్యేళ్ళ క్రితమే నాటక రచయితలుగా భాసుడు, కాళిదాసు, శూద్రకుడు, విశాఖదత్తుడు, భవభూతి, హర్షుడు మనకు సంస్కృత సాహిత్యంలో ప్రముఖంగా కనిపిస్తారు. మధ్య యుగాల్లో సంస్కృతంలోనే కాక భారతీయ దేశీ భాషల్లో కూడా నాటక రచనలు జరిగాయి. నాటక రంగం కూడా రంగస్థలం నుండి బయట పడి వివిధ రూపాలను సంతరించుకుంది. యక్షగానం, నృత్యరూపకం, బయలాట, తోలుబొమ్మలాట, మొ॥ రూపాంతరాలు మనకు నేడు కనిపిస్తున్నాయి. 
18, 19 వ శతాబ్దాల నాటికి పాశ్చాత్య షేక్‌స్పియర్ తరహా పంథాకు మారి భారత దేశీ భాషల నాటక రచన కొత్త రూపం తెచ్చుకుంది. బాంగ్లాలో రబీంద్రనాథ్, కన్నడంలో శంస, కువెంపు, తమిళంలో సుబ్రహ్మణ్య భారతి, మలయాళంలో శ్రీకాంత్ నాయర్, హిందీలో జయశంకర్ ప్రసాద్, భారతేందు హరిశ్చంద్ర నాటక రచయితలుగా బాగా పేరు తెచ్చుకున్నారు.
తెలుగులో గురజాడ అప్పారావు రాసిన కన్యాశుల్కం ఆనాటి సామాజిక దురాచారాలపై గొడ్డలిపెట్టు.

## నాటక రచయితలు
* కందుకూరి వీరేశలింగం పంతులు
* వడ్డాది సుబ్బారాయుడు
* చిలకమర్తి లక్ష్మీనరసింహం
* వేదం వెంకట రాయశాస్త్రి
*  త్రిపురనేని రామస్వామి
* ముద్దుకృష్ణ
* గుడిపాటి వెంకట చలం
* ఆమంచర్ల గోపాలరావు
* విశ్వనాథ సత్యనారాయణ
* ఎన్.ఆర్.నంది
* రైస్ అడ్రియన్
* మిలోస్ ఫోర్‌మన్
* పి.వి. రంగారామ్
* జీన్ కాక్టో
* ఉత్తమ్ గదా
* అక్తర్ ఉల్ ఇమాన్
* టి.ఎమ్. అబ్రహం
* జగతి ఎన్.కె. ఆచారి
* ఎస్.ఎల్. పురం సదానందన్
* ఎన్.ఎన్. పిళ్ళై
## ఇవి కూడా చూడండి
* తెలుగు నాటకము
* తెలుగు నాటక రచయితలు
## మూలాలు

వర్గం:తెలుగు సాహిత్య ప్రక్రియలు
అవుసుల భానుప్రకాశ్

**అవుసుల భానుప్రకాశ్**  మెదక్ జిల్లాకు చెందిన కవి, సంపాదకులు, పాఠ్య పుస్తక రచయిత, పాఠ్య పుస్తక అభివృద్ధి కమిటీ సభ్యులు, అష్టావధాని. వృత్తి రీత్యా ఉపాధ్యాయులు.

## జీవిత విశేషాలు

అవుసుల భానుప్రకాశ్ మెదక్ జిల్లా బూరుగుపల్లిలో పుట్టి పెరిగి, ఉస్మానియా విశ్వవిద్యాలయంలో ఎం.ఎ, ఎం.ఫిల్ పట్టా పుచ్చుకొని భాషోపాధ్యాయులుగా సంగారెడ్డిలో స్థిర నివాసం ఏర్పరచుకొన్నారు. తెలుగు భాషోపాధ్యాయునిగా, ప్రభుత్వ పాఠ్యపుస్తక రచయితగా, విషయనిపుణులుగా, జిల్లాలో ప్రముఖ వ్యాఖ్యాతగా, మెతుకుసీమ సాహితీ సాంస్కృతిక సంస్థ వ్యపస్థాపకులుగా, ప్రధాన కార్యదర్శిగా సేవలందిస్తున్నారు. తాను సాహితీ క్షేత్రంలో వికసిస్తూ అనేక మందికి, నూతన కవులకు దిశానిర్దేశం చేసే నాయకత్వ పటిమ కలవాడు. భావిభారత పౌరుల కోసం ఇన్ స్పిరేషన్ టు ది నేషన్ అనే కార్యక్రమం ద్వారా వ్యక్తిత్వవికాస నిపుణునిగా సేవలందిస్తున్నారు. లబ్ధ ప్రతిష్ఠులైన వీరు నలభైకి పైగా   అష్టావధానాలు  పూర్తి చేశారు.

## రచనల జాబితా
# భారతీ నీకై అక్షర హారతి (కందపద్యాలు) 
# హైందవ వీరా ! (శివాజీ గేయ గాథ)
# అంతర్నేత్రం (వచన కవిత్వం)
# ఆవాహన (వివేకానందుని ప్రేరణా గీతికా)
# మెతుకుసీమ - కవనసీమ (సంపాదకత్వం)
# జర బోలో శంకర! (వ్యంగ్య ఖండికలు)
# బంగారు తెలంగాణా భవ్యవీణ (శతకం)
# భారత్ మాతాకీ జై (సంపాదకత్వం)
# తెలంగాణా వీరుడా ! (శతకము)
# ప్రణయ మధురిమ (రుబాయీలు)
# మానవ భారతం (వచన కావ్యం ) 
# వాగ్దేవతా శతకము 
# సైనికార్చన - సంపాదకులు (సైనిక ప్రాశస్త్య కవితా సంకలనం)
# పద్య ప్రభంజనం (సంపాదకత్వం)
# శంకరాభరణం (సంపాదకత్వం)
# కవి తరంగిణి (గేయ కావ్యం)
# అమృతమూర్తులు (దేశభక్తి పద్యకావ్యం)
# నువ్వు నేను (శివతత్త్వాలు)
thumb|అవుసుల భానుప్రకాశ్|267x267px
## పురస్కారాలు
* జాతీయ సాహిత్య పరిషత్తు, సిద్ధిపేట వారి ఉత్తమ యువకవి పురస్కారం 
* గాంధీ ప్రతిష్టాన్ & గాంధీ గ్లోబల్ కుటుంబం వారిచే స్వర్ణకంకణ సత్కారం , * సాహితీ కళాప్రవీణ' బిరుదును పొందడం. (2018)
* గురజాడ ఫౌండేషన్, అమెరికా వారి రాష్ట్రస్థాయి, జాతీయస్థాయి సాహిత్య పురస్కారాలు.
* జిల్లా ఉత్తమ ఉపాధ్యాయ పురస్కారం (2017)
* జిల్లా సాహితీ పురస్కారం (2011)
* సహస్ర కవితా వైభవం వారిచే *సహస్ర పద్య కంఠీరవ'' బిరుదు ప్రదానం (2017)
*  ప్రపంచ తెలుగు మహాసభల్లో పద్య కవిత్వ సదస్సు నిర్వహణ సత్కారం (2017)
* రాష్ట్ర భాషోపాధ్యాయ సంస్థ వారి కాళోజి జయంతి పురస్కారం (2015)
* తెలంగాణా రాష్ట్ర ప్రభుత్వ పద్య తెలంగాణ కవిత్వ పురస్కారం (2016)
* రాష్ట్ర అవతరణ వేడుకల సాహిత్య పురస్కారం (2016)
* వివిధ సంస్థల చేత వ్యాఖ్యాన సత్కారాలు 
* అనేక (దాదాపు వెయ్యికి పైగా ) ప్రభుత్వ / ప్రత్యేక కార్యక్రమాల వ్యాఖ్యాన సేవలు , సత్కారాలు 
* అనేక సందర్భాలలో కవిత్వ పఠన సత్కారాలు 
* నలభైకి పైగా అష్టావధానాల నిర్వహణలో అవధాన సత్కారాలు
* తెలుగు రక్షణ వేదిక వారి సాహిత్య పురస్కారం

## మూలాలు

## బాహ్య లింకులు

*సంగారెడ్డిలో మెతుకుసీమ సాహితి సంస్కృతి సంస్థ అద్వర్యంలో జరిగిన ఉగాది వేడుకలు; మర్చి 25 2018
*దేశ రక్షణలో సైనికుల పాత్ర మరువలేనిది డీఎస్పీ, సైనికార్చన పుస్తకాన్ని ఆవీష్కరించిన శ్రీధర్ రెడ్డి; ఏప్రిల్ 07 2019
*వాగ్దేవతా శతక  ఆవిష్కరణ ఫిబ్రవరి 22 2019

వర్గం:మెదక్ జిల్లా కవులు
వర్గం:అవధానులు
వర్గం:1979 జననాలు
వర్గం:జీవిస్తున్న ప్రజలు